cyanic-selkie/wikianc huggingface dataset:
എ.എം.എൽ.പി.സ്കൂൾ,പയമ്പാലശ്ശേരി
മാനേജ്മെന്റ്
സാമുഹ്യ പ്രവർത്തകനും നവോത്ഥാന പ്രവർത്തകനുമായ കെ.വി.വീരൻ ഹാജി അഥവാ കറുത്തേടത്ത് വീരൻ ഹാജി ആണ് ഈ സ്കൂൾ സ്ഥാപിച്ചത്.1997ഇൽ അദ്ദേഹത്തിന്റെ നിര്യാണത്തെ തുടർന്ന് അദ്ദേഹത്തിന്റെ മകൻ  ഡോ:യു. സി അബ്ദുൽ ജലീൽ സ്കൂളിന്റെ മാനേജർ സ്ഥാനം എറ്റെടുത്തു.
പൂർവ്വവിദ്യാർത്ഥികൾ
വിദ്യാഭ്യാസപരമായി വളരെ പിന്നോക്കം നിന്നിരുന്ന പുല്ലോറമ്മൽ എന്ന അവികസിതമായിരുന്ന പ്രദേശത്തെ ധാരാളം പേർ ഈ വിദ്യാലയത്തിലൂടെ പ്രാഥമിക വിദ്യാഭ്യാസം നേടുകയുണ്ടായി. തുടങ്ങി ഒരുപാട് എന്ജിനീരിംഗ് ബിരുധധാരികളും അധ്യാപകരെയും വാർത്തെടുത്ത കോഴിക്കോട് ജില്ലയിലെ മികച്ച സ്കൂൽ ആണ് ഇത്.
അവലംബം
വർഗ്ഗം:വിദ്യാഭ്യാസസ്ഥാപനങ്ങൾ
സീക്രട്ട് ഗാർഡൻ
2010ൽ ഇറങ്ങിയ ഒരു ദക്ഷിണ കൊറിയൻ ടെലിവിഷൻ പരമ്പരയാണ് സീക്രട്ട് ഗാർഡൻ.
വർഗ്ഗം:ദക്ഷിണ കൊറിയൻ ടെലിവിഷൻ പരമ്പരകൾ
വിലങ്ങാട് ചെറുകിട ജലവൈദ്യുതപദ്ധതി
പ്രതിവർഷം 22.63 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുത പദ്ധതിയാണ്  വിലങ്ങാട് ചെറുകിട ജലവൈദ്യുതപദ്ധതി, , . കോഴിക്കോട് ജില്ല യിലെ വടകര താലൂക്കിൽ തൂണേരി ബ്ളോക്കിൽ വാണിമേൽ   ഗ്രാമപഞ്ചായത്തിലെ  വിലങ്ങാടിൽ  ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ ഒരു  തടയണ യും ഒരു പവർ ഹൗസും     ഉൾപ്പെടുന്നു.
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1)  വിലങ്ങാട് പവർ ഹൗസ്
1)  വിലങ്ങാട് തടയണ
ആഫ്രിക്കൻ മുഷി
അഫ്രിക്കൻ ഭൂഖണ്ഡത്തിൽ കാണപ്പെടുന്ന ഒരു മത്സ്യമാണ് ആഫ്രിക്കൻ മുഷി. Clarias gariepinus എന്നാണിതിന്റെ ശാസ്ത്രീയനാമം. ഇതിന് അന്തരീക്ഷ വായു ശ്വസിക്കാനുള്ള കഴിവുണ്ട്. വളരെ പെട്ടെന്നുതന്നെ വളർന്ന് വളരെ ഉയർന്ന രീതിയിൽ പ്രജനനം നടത്തുന്ന ഇവ മത്സ്യകൃഷിക്കനുയോജ്യമായ ഒരിനമാണ്. ഇതത്ര രുചികരമായ മത്സ്യമല്ലെന്നും അഭിപ്രായമുണ്ട്. കേരളത്തിലെ ജലാശയങ്ങളിൽ ഒരു അധിനിവേശ ജീവിയായി കാണപ്പെടുന്ന ഇവ പല തനതു ജീവി വർഗ്ഗങ്ങൾക്കും നാടൻ മത്സ്യങ്ങൾക്കും പരിസ്ഥിതിക്കും ഭീഷണിയാണ്. അതിനാൽ സർക്കാർ ഇവയെ വളർത്തുന്നത് നിരോധിച്ചിരിക്കുകയാണ്.
അവലംബങ്ങൾ
വർഗ്ഗം:മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ വർഗ്ഗം:അധിനിവേശജന്തുക്കൾ
ഖാവോ ഖിറ്റ്ച്ചാക്കട്ട് ദേശീയോദ്യാനം
ഖാവോ ഖിറ്റ്ച്ചാക്കട്ട് ദേശീയോദ്യാനം (อุทยานแห่งชาติเขาคิชฌกูฏ) തായ്ലാൻറിലെ ചന്താബുരി പ്രവിശ്യയിലെ ഒരു ദേശീയോദ്യാനമാണ്. വെള്ളച്ചാട്ടങ്ങളും വനങ്ങളും വരെ ഇവിടെയുണ്ട്. ബുദ്ധ ഫൂട്ട്പ്രിന്റ്സ് ആരാധിക്കുന്ന സ്ഥലമാണ് ഇത്.
13 വലിയ തലങ്ങളിൽ ഉള്ള വെള്ളച്ചാട്ടമാണ് ക്രാതിംഗ്. പാർക്കിലെ ഏറ്റവും വലിയ വെള്ളച്ചാട്ടമാണിത്. ചന്താബരി നദിയിലാണ് ഈ വെള്ളച്ചാട്ടം വീഴുന്നത്. ചൻക്സേയും ക്ലോങ് പിബോണും പാർക്കിലെ മറ്റ് വെള്ളച്ചാട്ടങ്ങൾ ആണ്.
ഭൂമിശാസ്ത്രം
ഖാവോ ഖിറ്റ്ച്ചാക്കട്ട് ദേശീയോദ്യാനം 28 km വടക്ക് കിഴക്ക് ചന്താബുരി പ്രവിശ്യയിലെ ഖാവോ ഖിചുക്കട്ട് ജില്ലയിൽ സ്ഥിതിചെയ്യുന്നു.പാർക്കിന്റെ വിസ്തീർണ്ണം 59 ചതുരശ്ര കിലോമീറ്ററാണ്. 1,085 മീറ്റർ (3,560 അടി) ഉയരമുള്ള ഖാവോ ഫ്രാ ബാറ്റ് കൊടുമുടിയാണ് ഏറ്റവും ഉയർന്ന സ്ഥലം. തായ്ലാന്റിലെ ഏറ്റവും ചെറിയ ദേശീയ പാർക്കുകളിൽ ഒന്നാണ് ഈ പാർക്ക്. ഖോസോ സായി ഡാവോ വന്യജീവി സങ്കേതത്തിന്റെ അതിർത്തിയാണ് ഈ പാർക്ക്.
ചരിത്രം
1977 മേയ് 4-ന് ഖാവോ ഖിറ്റ്ച്ചാക്കട്ട് തായ്ലാൻഡിന്റെ പതിനാലാം നാഷണൽ പാർക്കായി നിലവിൽ വന്നു..
References
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഗൾഫ് യുദ്ധം
സുന്നി-ഷിയാ വിഭാഗിയതയുടെ ആധാരത്തിൽ 1980ൽ ഇറാഖ് ഇറാനെ ആക്രമിച്ചതുമുതൽ ഇറാക്കിന്റെ കഷ്ടകാലം ആരംഭിച്ചു എന്നുതന്നെ പറയാം. ഇസ്രയേൽ പലസ്തീൻ പ്രശ്നത്തിൽ പാലസ്തീനിനെ അനുകൂലിച്ചിരുന്ന ഇറാക്ക് പലസ്തീനിലും സിറിയയിലും മറ്റും രൂപംകൊണ്ട പല അറബിക്/പലസ്തീനി തീവ്രവാദി സംഘടനകൾക്കും രഹസ്യ പിന്തുണയും സഹായങ്ങളും നൽകിയിരുന്നു. ഇതിനാൽ ഇറാഖ് ഇതിനോടകം തന്നെ ലോകരാജ്യങ്ങൾക്കിടയിൽ തീവ്രവാദികളെ ആശയപരമായും സാമ്പത്തികമായും സഹായിക്കുന്നു എന്ന പേരിൽ കുപ്രസിദ്ധി നേടിക്കഴിഞ്ഞിരുന്നു. 1983ൽ ഇറാനുമായി വെടിനിർത്തൽ കരാർ ഒപ്പിട്ടപ്പോഴേക്കും ഇറാഖ് ഒരു വൻ കടക്കെണിയിൽ അകപ്പെട്ടുകഴിഞ്ഞിരുന്നു. കൂടാതെ ഒരു ആഭ്യന്തിരകലാപം ഏതുനിമിഷവും പൊട്ടിപ്പുറപ്പെട്ടേക്കാം എന്നാ നിലയിലുള്ള ഒരു അസന്തുലിതാവസ്ഥ ഇറാഖിലാകമാനം നിലനിന്നിരുന്നു. ഇറാഖ് അധികവും കടം വാങ്ങിയിരുന്നത് സൗദിയയോടും കുവൈറ്റിനോടുമാണ്. സാമ്പത്തിക അടിത്തറ ആകെ തകർന്ന ഇറാഖ് തങ്ങളുടെ കടം എഴുതിത്തള്ളി കടക്കെണിയിൽ നിന്നും മോചിപ്പിക്കണം എന്ന് സൗദിയോടും കുവൈറ്റിനോടും ആവശ്യപ്പെട്ടു. എന്നാൽ അവർ ആ ആവശ്യം ചെവിക്കൊണ്ടില്ല.
OPEC രാജ്യങ്ങൾ തമ്മിലുള്ള ധാരണയിൽ പറഞ്ഞിരിക്കുന്ന ആനുപാതികമായ പങ്കിൽ കൂടുതൽ എണ്ണ കുവൈറ്റ്‌ ഉൽപ്പാദിപ്പിക്കുന്നു എന്നൊരു ആക്ഷേപം ആദ്യം മുതൽക്കേതന്നെ ഇറാഖിനുണ്ടായിരുന്നു. കൂടാതെ, ഇറാഖിന്റെ റുമൈല എണ്ണപ്പാടങ്ങളിൽനിന്നും അതിർത്തി ലംഘിച്ചുകൊണ്ട് സമാന്തരമായി ഡ്രില്ലിംഗ് നടത്തി എണ്ണ കടത്തിക്കൊണ്ടുപോകുന്നു എന്നും ഇറാഖ് പരാതിപ്പെട്ടിരുന്നു. ഇതോടെ ഇറാഖ് ഭരണാധികാരിയായിരുന്ന സദ്ദാം തൻറെ രാജ്യത്തെ യുദ്ധകാലത്ത് അനുകൂലിച്ചിരുന്ന മറ്റു രാജ്യങ്ങളുമായി സമഗ്രമായി ഒരു ബന്ധമുണ്ടാക്കാൻ ശ്രമം ആരംഭിച്ചു. പടിഞ്ഞാറൻ രാജ്യങ്ങളെ അനുകൂലിക്കുന്ന അറബ് രാജ്യങ്ങളുമായുള്ള ഇറാഖിന്റെ ബന്ധം തങ്ങൾക്കും ഉപയോഗപ്രദമാകും എന്ന വസ്തുത തിരിച്ചറിഞ്ഞ അമേരിക്കയും ഇറാഖിന്റെ ഈ തീരുമാനത്തെ പിന്തുണച്ചു.
എന്നാൽ ഇതേ സമയം കിഴക്കൻ യൂറോപ്യൻ രാജ്യങ്ങളിൽ കമ്മ്യൂണിസ്റ്റ്‌ ഭരണകൂടങ്ങൾക്ക് നേരിടേണ്ടിവന്ന കനത്ത തകർച്ച പ്രശ്നങ്ങൾ പിന്നെയും രൂക്ഷമാക്കി. ഉം-ഖസർ തുറമുഖം വിട്ടുകിട്ടണം എന്ന കുവൈറ്റിന്റെ ആവശ്യം ഇറാൻ നിരാകരിച്ചു. ഇറാഖിൽ നിന്നും ഉന്നതസ്ഥാനങ്ങളിൽ ജോലിചെയ്തുവന്നിരുന്ന ഈജിപ്ഷ്യൻ പ്രവാസികളെ കുടിയൊഴിപ്പിച്ചതുമൂലം ഈജിപ്തും ഇറാഖും തമ്മിലുള്ള ബന്ധത്തിൽ കടുത്ത ഉലച്ചിലുകലുണ്ടായി. മനുഷ്യാവകാശലംഘനങ്ങൾ നടത്തിക്കൊണ്ടുള്ള ഇറാഖ് പട്ടാളത്തിന്റെ പീഡനമുറകളെക്കുറിച്ചും ഖ്യാതി പടർന്നതോടുകൂടി ഇറാഖിന്റെ മുഖം മങ്ങിത്തുടങ്ങി. ഇസ്രയേലിനുമേൽ രാസായുധം പ്രയോഗിക്കാൻ മടിക്കില്ലെന്ന സദ്ദാമിന്റെ പ്രസ്താവനകൂടിയായപ്പോൾ ഇറാഖിലേക്ക് എത്തിച്ചുകൊണ്ടിരുന്ന സഹായധനത്തിലും അമേരിക്ക കുറവുവരുത്തി. ബ്രിട്ടീഷ്‌ പത്രമായ 'ദ ഒബ്സെർവ'റിന്റെ പത്രപ്രവർത്തകനായിരുന്ന ഫർസാത് ബോഫാഫ്തിന്റെ കൊലപാതകത്തിൽ യു.കെയും ഇറാഖിനുമേൽ രൂക്ഷമായ ആരോപണമുന്നയിച്ചു.
ഇസ്രയേൽ കൈവശപ്പെടുത്തിയിരുന്ന പ്രവിശ്യകളിൽ നടക്കുന്ന കലാപങ്ങളെ വിലയിരുത്താൻ അന്വേഷണസംഘത്തെ അയയ്ക്കാനുള്ള ഐക്യരാഷ്ടസഭയുടെ തീരുമാനത്തെ 'വീറ്റോ പവർ' ഉപയോഗിച്ച് അമേരിക്ക നിരവീര്യമാക്കിയത്തിൽ ഇറാഖ് പ്രതിഷേധം പ്രകടിപ്പിച്ചു. 1990ൽ കുവൈറ്റ്‌ വീണ്ടും എണ്ണ ഉൽപ്പാതനത്തിൽ OPEC വ്യവസ്ഥകൾ ലംഘിക്കുന്നതായും, ഇറാഖിനെതിരെ കുവൈറ്റ്‌ സൈന്യം ഭീഷണി മുഴക്കുന്നതായും ഇറാഖ് വീണ്ടും പരാതിപ്പെട്ടു. തുടർന്ന് ഇറാഖ് 30,000 പട്ടാളക്കാരെ കുവൈറ്റ്‌ അതിർത്തിയിൽ വിന്യസിച്ചതായും, ഒരു ആക്രമണത്തിന് മുതിർന്നേക്കുമെന്നും CIA റിപ്പോർട്ട്‌ ചെയ്തു. ഇതിനെത്തുടർന്ന് പേർഷ്യൻ ഗൾഫ് മേഖലയിൽ നിലയുറപ്പിച്ചിരുന്ന അമേരിക്കൻ യുധക്കപ്പലുകൾക്കും ജാഗ്രത അറിയിപ്പ് നൽകുകയുണ്ടായി.ഇറാഖിനെതിരെ കുവൈറ്റും സിറിയയും ഈജിപ്തും ചേർന്ന് യുദ്ധതന്ത്രങ്ങൾ മെനയുന്നതായി സദ്ദാം വാർത്താമാധ്യമങ്ങളെ അറിയിച്ചു. ഇറാഖ് പ്രധിരോധ സെക്രട്ടറിയുടെ അന്വേഷണത്തിൽ സിറിയ ഇറാഖിനുമേൽ വ്യോമാക്രമണം നടത്താൻ തീരുമാനിച്ചതായി അറിയാൻകഴിഞ്ഞ സദ്ദാം ഉടൻതന്നെ സിറിയയുമായി ചർച്ചനടത്തി യുദ്ധനടപടികൾ അവസാനിപ്പിച്ചു.
1990ൽ സദ്ദാം അറബ് ലീഗ് രാജ്യങ്ങളോടുള്ള തൻറെ വിയോജിപ്പ് പരസ്യമായി പ്രകടിപ്പിച്ചു. മറ്റു അറബ് രാജ്യങ്ങൾ അമേരിക്കയെ പിന്തുണയ്ക്കുന്നതായും അമേരിക്കയുടെ താൽപ്പര്യങ്ങൾ സംരക്ഷിക്കാൻ ശ്രമിക്കുന്നതായും സദ്ദാം ആരോപിച്ചുകൊണ്ട് കുവൈറ്റിനെയും UAEയെയും വെല്ലുവിളിക്കാനും സദ്ദാം മുതിർന്നു. തുടർന്ന് കൂടുതൽ അമേരിക്കൻ യുദ്ധവിമാനങ്ങളുംയുധക്കപ്പലുകളും ഗൾഫ്‌ മേഖലയിലേയ്ക്ക് അയയ്ക്കപ്പെട്ടു. തുടർന്ന് ഇറാഖിലെ അമേരിക്കൻ അംബാസ്സഡർ ഏപ്രിൽ ഗ്ലാസ്പൈയുമായി സദാം നടത്തിയ ചർച്ചയിൽ അമേരിക്കയുമായി തങ്ങൾക്ക് യാതൊരുവിധ ശത്രുതയും ഇല്ലെന്നും, എന്നാൽ അമേരിക്കയുടെ സഹായത്തോടെയോ അല്ലാതെയോ മറ്റു അറബ് രാജ്യങ്ങൾ നടത്തുന്ന എന്ത് ആക്രമണത്തെയും ഇറാഖ് തകർത്തുതോൽപ്പിക്കുമെന്നും സദാം അറിയിച്ചു. ഇറാഖ് രാജ്യത്തിന്റെ പുനർനിർമ്മാണത്തിനാവശ്യമായ സാങ്കേതിക-സാമ്പത്തിക സഹായം നൽകാൻ അമേരിക്ക തയ്യാറാണെന്നും, ഇറാഖിന്റെ ആന്തരികവിഷയങ്ങളിൽ തങ്ങൾക്ക് താല്പര്യമില്ലെങ്കിലും ഒരു യുധപരമായ നീക്കമുണ്ടായാൽ അത് തങ്ങളെ അതിലിടപെടാൻ പ്രേരിപ്പിക്കുമെന്നും സദ്ദാമിനുള്ള മറുപടിയായി ഏപ്രിൽ ഗ്ലാസ്പൈ അറിയിച്ചു. കുവൈറ്റുമായി ഒരു അവസാനഘട്ട സന്ധിസംഭാഷണം നടത്താമെന്ന സദ്ദാമിന്റെ ഉറപ്പിന്മേൽ ആ ചർച്ച അവസാനിച്ചു. ഒരാഴ്ചയ്ക്കുശേഷം, ഈജിപ്ഷ്യൻ പ്രസിഡന്റ്‌ ഹോസ്നി മുബാരക്കിന്റെ മധ്യസ്ഥതയിൽ ചേർന്ന അറബ്-ലീഗ് സമാധാനചർച്ചകളും കൃത്യമായ ഫലംകണ്ടില്ല.
റുമൈലാ എണ്ണപ്പാടങ്ങളിൽ കുവൈറ്റ്‌ മൂലമുണ്ടായ നഷ്ടനു പകരമായി 10 ബില്ല്യൻ ഡോളർ വേണമെന്ന് സദ്ദാം കുവൈറ്റിനോട് ആവശ്യപ്പെട്ടു. എന്നാൽ 9 ബില്ല്യൻ ഡോളർ മാത്രമേ തരാനാകൂ എന്നായിരുന്നു കുവൈറ്റിന്റെ മറുപടി. മണിക്കൂറുകൾക്കകംതന്നെ കുവൈറ്റിനെ ആക്രമിക്കാനുള്ള സൈനികനടപടി സദ്ദാം എടുക്കുകയാനുണ്ടായത്.
1990 ഓഗസ്റ്റ്‌ 2ന് കുവൈറ്റ്‌ തലസ്ഥാനമായ കുവൈറ്റ്‌ നഗരത്തിനുമേൽ ഇറാഖി പോർവിമാനങ്ങൾ ബോംബ്‌ വർഷം നടത്തി. ഇറാഖിന്റെ വൻ സൈന്യശക്തിയെയും കമാൻഡോ ആക്രമണങ്ങളെയും ചെറുത്തുനിൽക്കാൻ കുവൈറ്റിനു കഴിഞ്ഞില്ല. 12 മണിക്കൂറിനുള്ളിൽ തന്നെ കുവൈറ്റിന്റെ പ്രധാന ഭാഗങ്ങളെല്ലാം ഇറാഖ് പട്ടാളത്തിന്റെ അധീനതയിലായി. കുവൈറ്റ്‌ ഭരണാധികാരിയുടെ ഇളയസഹോദരനെ കൊലപ്പെടുത്തിയശേഷം ഇറാഖി റിപ്പബ്ലിക്കൻ ഗാർഡുകൾ കുവൈറ്റ്‌ ഭരണാധികാരിയുടെ രാജകൊട്ടാരം കൈയ്യടക്കി. രാജകുടുംബാംഗങ്ങളും മറ്റു മന്ത്രിമാരുമെല്ലാം നാടുവിട്ട് സൗദിയിലേക്കു കടന്നു. രണ്ടുദിവസം കഴിഞ്ഞപ്പോൾ തന്നെ സദ്ദാം കുവൈറ്റിൽ സ്വതന്ത്ര കുവൈറ്റ്‌ എന്നപേരിൽ ഒരു പ്രവിശ്യ സൃഷ്ടിച്ചുകൊണ്ട് ഒരു ഭരണ വ്യവസ്ഥ പ്രഖ്യാപിക്കുകയും, തൻറെ അർദ്ധ-സഹോദരനായ അലി ഹസ്സൻ അൽ മാജിദിനെ ഗവർണറായി സ്ഥാനമേൽപ്പിക്കുകയും ചെയ്തു.
സദ്ദാം ഹുസൈന്റെ നേതൃത്വത്തിലുള്ള ഇറാഖ് കുവൈറ്റ്‌ പിടിച്ചടക്കിയതിനെ തുടർന്ന് ഇറാഖും അമേരിക്കയുടെ നേതൃത്വത്തിലുള്ള ലോകത്തിലെ നിരവധി രാജ്യങ്ങളുടെ സഖ്യ സൈന്യവും തമ്മിൽ ഉണ്ടായ യുദ്ധമാണ് ഗൾഫ് യുദ്ധം എന്നറിയപ്പെടുന്നത്. 1991 ജനുവരി 17ന് ആരംഭിച്ച യുദ്ധം ഫെബ്രുവരി 28വരെ നീണ്ടുനിന്നു. കുവൈറ്റ്‌ മോചിപ്പിക്കുക എന്നതായിരുന്നു ലക്ഷ്യമെങ്കിലും ഇറാഖിന്റെ ഒട്ടനവധി പ്രദേശങ്ങൾ ബോംബിങ്ങിനിരയായി. കനത്ത ആൾ നാശവും സൈനിക നാശവും ഇറാഖിനുണ്ടായി.
അവലംബം
വർഗ്ഗം:യുദ്ധങ്ങൾ
ടാർജറ്റ് റേറ്റിംഗ് പോയിന്റ്
ഒരു പ്രത്യേക പ്രേക്ഷകരെ ലക്ഷ്യമിടുമ്പോൾ ഒരു മാദ്ധ്യമത്തിലൂടെ എത്രമാത്രം ഗ്രോസ് റേറ്റിംഗ് പോയിന്റുകൾ നൽകാൻ സാധിക്കുന്നു എന്നതാണ് '''ടാർജറ്റ് റേറ്റിംഗ് പോയിന്റ് (ടി.പി.ആർ.) എന്നതുകൊണ്ടർത്ഥമാക്കുന്നത്.
ഉദ്ദേശം
ഒരു പരസ്യം പ്രത്യേകമായി ലക്ഷ്യമിടുന്ന പ്രേക്ഷകർ എത്രപേരുണ്ട് എന്നതും അവരെ ബോദ്ധ്യപ്പെടുത്താനുള്ള ചെലവും തമ്മിലുള്ള ബന്ധമാണ് ടി.പി.ആർ. കൊണ്ടളക്കുന്നത്. മൊത്തം പ്രേക്ഷകരിൽ എത്രമാത്രം പ്രേക്ഷകരെ ലക്ഷ്യമിടുന്നുവോ അവരിൽ പരസ്യമെത്തിക്കുവാൻ ചെലവാക്കേണ്ടിവരുന്ന തുകയുടെ ഒരു അളവാണ് ഇത്. ഇത് ഗ്രോസ്സ് റേറ്റിംഗ് പോയിന്റിനോട് സാമ്യമുള്ള മാനകമാണ്. ഒരു പ്രത്യേക മാദ്ധ്യമ പരിപാടിയ്ക്ക് (ഉദാഹരണത്തിന് ടി.വി. ചാനലോ പ്രോഗ്രാമോ) ലഭിക്കുന്ന റേറ്റിംഗിന്റെ തുകയായാണ് ഇത് കണക്കാക്കുന്നത്.
വിർജീനിയ ബ്രൂസ്
വിർജീനിയ ബ്രൂസ് (ജനനം: ഹെലൻ വിർജീനിയ ബ്രിഗ്സ്; സെപ്റ്റംബർ 29, 1910 - ഫെബ്രുവരി 24, 1982) ഒരു അമേരിക്കൻ അഭിനേത്രിയും ഗായികയുമായിരുന്നു.
ജീവിതരേഖ
മിനസോട്ടയിലെ മിനിയാപൊളിസിലാണ് ബ്രൂസ് ജനിച്ചത്. ഒരു ശിശുവായിരിക്കുമ്പോൾ അവൾ മാതാപിതാക്കളായ എറിൽ, മാർഗരറ്റ് ബ്രിഗ്സ് എന്നിവരോടൊപ്പം നോർത്ത് ഡക്കോട്ടയിലെ ഫാർഗോയിലേക്ക് താമസം മാറി. 421 14-ആം സ്ട്രീറ്റ് സൗത്തിൽ ബ്രിഗ്സ് കുടുംബം താമസിച്ചിരുന്നതായി ഫാർഗോ നഗര ഡയറക്ടറിയിലെ രേഖകൾ പറയുന്നു. 1928-ൽ വിർജീനിയ ഫാർഗോ സെൻട്രൽ ഹൈസ്‌കൂളിൽ നിന്ന് ബിരുദം നേടിയ ശേഷം ലോസ് ഏഞ്ചൽസിലെ കാലിഫോർണിയ സർവകലാശാലയിൽ ചേരാൻ ഉദ്ദേശിച്ച് കുടുംബത്തോടൊപ്പം ലോസ് ഏഞ്ചൽസിലേക്ക് താമസം മാറ്റുകയും ചലച്ചിത്ര സംബന്ധമായ ജോലി തേടി അയക്കപ്പെടുകയും ചെയ്തു.
കരിയർ
വിർജീനിയ ബ്രൂസിന്റെ ആദ്യ ചലച്ചിത്ര വേഷം പാരാമൗണ്ട് പിക്ചേർസിൻറെ ഒരു എക്ട്രാ നടിയായി 1929-ൽ വൈ ബ്രിംഗ് ദാറ്റ് അപ്? എന്നചിത്രത്തിൽ പ്രത്യക്ഷപ്പെട്ടതായിരുന്നു. അതിനുശേഷം 1930-ൽ, സീഗ്ഫെൽഡ് തിയേറ്ററിലെ മ്യൂസിക്കൽ സ്മൈൽസിൽ അവർ ബ്രോഡ്‌വേയിൽ പ്രത്യക്ഷപ്പെടുകയും തുടർന്ന് 1931-ൽ ബ്രോഡ്‌വേ നിർമ്മാണമായി അമേരിക്കാസ് സ്വീറ്റ്ഹാർട്ട് എന്ന മ്യൂസിക്കലിൽ അഭിനയിക്കുകയും ചെയ്തു.
1932-ൽ ഹോളിവുഡിലേക്ക് മടങ്ങിയെത്തിയ ബ്രൂസ്, അവിടെ ആഗസ്റ്റ് ആദ്യം മെട്രോ-ഗോൾഡ്വിൻ-മേയറുടെ വാൾട്ടർ ഹസ്റ്റൺ അഭിനയിച്ച കോംഗോ എന്ന സിനിമയിലെ അഭിനേതാവായി. ആ പ്രോജക്റ്റിന്റെ നിർമ്മാണ വേളയിൽ, ഓഗസ്റ്റ് 10-ന്, അടുത്തിടെ ഡൗൺസ്റ്റയേർസ് എന്ന ചിത്രത്തിൽ ഒരുമിച്ച് അഭിനയിച്ച ജോൺ ഗിൽബെർട്ടിനെ (അവളുടെ ആദ്യത്തെ, അയാളുടെ നാലാമത്തെ) വിവാഹം കഴിച്ചു.
അവലംബം
വർഗ്ഗം:1910-ൽ ജനിച്ചവർ വർഗ്ഗം:1982-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
ദി മിസ്ട്രസ് ഓഫ് ദി കോപ്പർ മൗണ്ടൻ
പാവെൽ ബഷോവ് ശേഖരിച്ച് പുനർനിർമ്മിച്ച റഷ്യയിലെ യുറൽ പ്രദേശത്തെ ഒരു നാടോടി കഥ (സ്കാസ് എന്ന് വിളിക്കപ്പെടുന്നത്)യാണ് "ദി മിസ്ട്രസ് ഓഫ് ദി കോപ്പർ മൗണ്ടൻ" (റഷ്യൻ: Медной горы хозяйка, tr. Mednoj gory hozjajka), "The Queen of the Copper Mountain" അല്ലെങ്കിൽ "The Mistress of the Copper Mine" എന്നും അറിയപ്പെടുന്നു. 1936-ൽ ക്രാസ്നയ നോവ സാഹിത്യ മാസികയുടെ 11-ാം ലക്കത്തിലും പിന്നീട് അതേ വർഷം തന്നെ പ്രീ-റെവല്യൂഷണറി ഫോക്ലോർ ഓഫ് ദി യുറൽസ് എന്ന ശേഖരത്തിന്റെ ഭാഗമായി ഇത് ആദ്യമായി പ്രസിദ്ധീകരിച്ചു.
പശ്ചാത്തലം
ബസോവിന്റെ കഥകൾ യുറൽ ഖനിത്തൊഴിലാളികളുടെയും ഗോൾഡ് പ്രോസ്പെക്ടർമാരുടെയും വാമൊഴിയെ അടിസ്ഥാനമാക്കിയുള്ളതാണ്. സ്വന്തം കുടുംബാംഗങ്ങൾ (പവൽ ബസോവ് ജനിച്ചത് സിസെർട്ട് മൈനിംഗ് പ്ലാന്റിന് സമീപമുള്ള ഗ്രാമത്തിലാണ് ) കഥകളിൽ നിന്ന് വലിയ പാമ്പ് അല്ലെങ്കിൽ ചെമ്പ് പർവതത്തിന്റെ തമ്പുരാട്ടി പോലുള്ള പുരാണ ജീവികൾ ബസോവിന് നന്നായി അറിയാം. പ്ലാന്റിലെ പുരുഷന്മാർ. ജീവിതകാലം മുഴുവൻ ഈ വ്യവസായത്തിൽ പ്രവർത്തിച്ച പരിചയസമ്പന്നരായ തൊഴിലാളികളായിരുന്നു ആ വൃദ്ധർ, പക്ഷേ വർഷങ്ങളോളം കഠിനാധ്വാനം ചെയ്തു. സ്ഥലം കാവൽ നിൽക്കുക തുടങ്ങിയ ലൈറ്റ് ഡ്യൂട്ടി ജോലികൾ ചെയ്യാനാണ് അവരെ അയച്ചത്. സസ്യങ്ങളെക്കുറിച്ചും ഖനിത്തൊഴിലാളികളുടെ ജീവിതത്തെക്കുറിച്ചും ധാരാളം ഐതിഹ്യങ്ങൾ അറിയാവുന്ന കഥകളിക്കാരായിരുന്നു അവർ. വളരെ ചെറുപ്പം മുതൽ തന്നെ ബസോവ് പ്രാദേശിക നാടോടി കഥകൾ എഴുതാൻ തുടങ്ങി.
പുറംകണ്ണികൾ
വർഗ്ഗം:റഷ്യൻ നാടോടിക്കഥകൾ
ഹെറേറോ ഭാഷ
ഹെറേറോ ഭാഷ (Helelo, Otjiherero) ബാണ്ഡു ഉപകുടുംബത്തിലെ നൈജർ-കോംഗോ ഗണത്തിൽപ്പെട്ട ആഫ്രിക്കൻ ഭാഷ. നമീബിയായിലെ ഹെറേറോ, എംബന്ദേരു എന്നി വംശങ്ങളുപയോഗിക്കുന്ന ഭാഷ. (206,000പേർ ഇതു സംസാരിക്കുന്നതായി കണക്കാക്കപ്പെടുന്നു.) ബോട്സ്വാനയിലും അംഗോലയിലും കുറച്ചുപേർ ഇതു സംസാരിച്ചുവരുന്നു.
അവലംബം
വർഗ്ഗം:ആഫ്രിക്കയിലെ ഭാഷകൾ
സ്വാമി അദ്ധ്യാത്മാനന്ദ സരസ്വതി
ചിന്മയാമിഷൻ സന്യാസിസമൂഹത്തിലെ അറിയപ്പെടുന്ന ഒരു പ്രഭാഷകനാണ് സ്വാമി അദ്ധ്യാത്മാനന്ദ സരസ്വതി. ഇപ്പോൾ അദ്ദേഹത്തിന്റെ ഗുരുവായ പൂജനീയ സ്വാമി ബോധാനന്ദജി നേതൃത്വം നൽകുന്ന സംബോധ് ഫൗണ്ടേഷന്റെ കേരളവിഭാഗത്തിന്റെ ചുമതലയിൽ തിരുവനന്തപുരത്ത് പ്രവർത്തിക്കുന്നു. ചിന്മയാമിഷന്റെ ചിന്മയാ യുവക്കേന്ദ്രത്തിന്റെ സംസ്ഥാന കാര്യദർശിയായി രണ്ട് പതിറ്റാണ്ടോളം പ്രവർത്തിച്ചു, ചിന്മയാ വിദ്യാലയങ്ങളുടെ പ്രവർത്തനത്തെ നയിക്കുന്ന ചിന്മയാവിഷൻ പ്രോഗ്രാമിലും സംഭാവനകൾ നൽകിയിട്ടുണ്ട്.
പദവികൾ, പുരസ്കാരങ്ങൾ
ചിന്മയ പ്രതിഭാപുരസ്കാരം -1998 - അന്തർസംസ്ഥാനതലത്തിൽ യുവാക്കൾക്കായുള്ള ഒരു വ്യക്തിത്വമത്സരം പൂജ്യജനനി- സ്നേഹവും ബഹുമാനവുമുള്ള മാതൃത്വം എന്ന ആശയത്തെ അടിസ്ഥാനമാക്കി 2000ത്തിൽ ചിന്മയാമിഷന്റെ സുവർണ്ണജൂബിലിയോടനുബന്ധിച്ച് ആയിരങ്ങൾ പങ്കെടുത്ത വിദ്യാഭ്യാസ-സാംസ്കാരിക മേളയുടെ സംഘാടനം. സ്വാമിജിയുടെ നിർദ്ദേശത്തിൽ കേരളമേഖല പലതവണ മികച്ച പ്രവർത്തനത്തിനു പുരസ്കൃതമായി
പ്രധാന സംഭവങ്ങൾ
കൊളത്തൂർ അദ്വൈതാശ്രമം ഏർപ്പെടുത്തിയ വേദാന്തരത്നം അവാർഡ് ആദ്യമായി 2009ൽ സ്വാമിക്ക് ലഭിച്ചു. അദ്വൈതം, വേദം തുടങ്ങിയ ആത്മീയവിഷയങ്ങളിൽ ഒരുപാട് പുസ്തകങ്ങളും സിഡികളും രചിച്ചു.
അവലംബം
വർഗ്ഗം:ഹൈന്ദവസന്യാസിമാർ
മുലക്കണ്ണ്
മുലക്കണ്ണ് എന്നത് സ്തനത്തിന്റെ ഉപരിതലത്തിൽ നനിന്ന് ഉയർന്ന് കാണപ്പെടുന്ന കോശങ്ങളുടെ കൂട്ടമാണ്. ഇംഗ്ലീഷ്: nipple അതിൽ നിന്ന് സ്ത്രീകളിൽ, മുലയൂട്ടുന്നതിനായുള്ള  പാൽ സ്തനത്തിൽ നിന്ന് പാൽ നാളങ്ങളിലൂടെ പുറപ്പെടുന്നു. മുലക്കണ്ണിലൂടെ പാൽ നിഷ്ക്രിയമായി ഒഴുകാം അല്ലെങ്കിൽ നാളി സംവിധാനത്തോടൊപ്പം സംഭവിക്കുന്ന മിനുസമാർന്ന പേശി സങ്കോചങ്ങൾ വഴി പുറന്തള്ളപ്പെടാം. ആൺ സസ്തനികൾക്കും മുലക്കണ്ണുകൾ ഉണ്ട്, എന്നാൽ അതേ നിലവാരത്തിലുള്ള പ്രവർത്തനങ്ങളില്ലാതെ, പലപ്പോഴും ശരീര രോമങ്ങളാൽ ചുറ്റപ്പെട്ടിരിക്കുന്നു.
മുലക്കണ്ണിന് ചുറ്റും അരിയോളയുണ്ട്, ഇത് പലപ്പോഴും ചുറ്റുമുള്ള ചർമ്മത്തേക്കാൾ ഇരുണ്ട നിറമുള്ളതാണ്. . മുഗങ്ങളെപരാമർശിക്കുമ്പോൾ മുലക്കണ്ണിനെ ടീറ്റ് എന്ന് വിളിക്കാറുണ്ട്. "മുലക്കണ്ണ്" എന്നത് ഒരു കുഞ്ഞു പാൽകുപ്പിയുടെ വഴങ്ങുന്ന വായിൽ വെയ്ക്കുന്ന ഭാഗത്തെ വിവരിക്കാൻ ഉപയോഗിക്കാം. മനുഷ്യരിൽ, പുരുഷന്മാരുടെയും സ്ത്രീകളുടെയും മുലക്കണ്ണുകൾ ലൈംഗിക ഉത്തേജനത്തിന്റെ ഭാഗമായി ഉത്തേജിപ്പിക്കപ്പെടുന്നു. പല സംസ്കാരങ്ങളിലും, പ്രത്യേകിച്ച് പാശ്ചാത്യ സംസ്കാരത്തിൽ, മനുഷ്യ സ്ത്രീകളുടെ മുലക്കണ്ണുകൾ ലൈംഗികവത്കരിക്കപ്പെ ട്ടിട്ടുണ്ട് ഇത് സ്ത്രീകളുടെ ലൈംഗിക വസ്തുനിഷ്ഠതയിലേക്ക് നയിച്ചേക്കാം. ചില സംസ്‌കാരങ്ങൾക്ക് മുലക്കണ്ണിൽ ലൈംഗികബന്ധം തീരെയില്ല, അവിടങ്ങളിൽ മേൽവസ്ത്രം ഇല്ലാതിരിക്കുന്നതിനു തടസ്സമില്ല. ഉദാ: ചില ആഫ്രിക്കൻ ഗോത്രങ്ങൾ.
റഫറൻസുകൾ
വർഗ്ഗം:സ്ത്രീകളിലെ പ്രത്യുല്പാദനവ്യവസ്ഥ വർഗ്ഗം:സ്തനം
സൈൽബാ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് സൈൽബാ ൽ 216 വീടുകൾ ഉണ്ട്. ആകെ ജനസംഖ്യ 1034 ആണ്. ഇതിൽ 544 പുരുഷന്മാരും 490 സ്ത്രീകളും ഉൾപ്പെടുന്നു. സൈൽബാ ലെ സാക്ഷരതാ നിരക്ക് 60.06 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. സൈൽബാ ലെ 6 വയസ്സിനു താഴെയുള്ള കുട്ടികളുടെ എണ്ണം 143 ആണ്. ഇത് സൈൽബാ ലെ ആകെ ജനസംഖ്യയുടെ 13.83 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 308 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 272 പുരുഷന്മാരും 36 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 87.66 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 81.17 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഒമറ്റിഡിയം
പ്രാണികൾ, ക്രസ്റ്റേഷ്യൻ, തേരട്ട തുടങ്ങിയ ആർത്രോപോഡകളുടെ സംയുക്ത നേത്രങ്ങൾ എന്നിവ നിർമ്മിച്ചിരിക്കുന്നത് ധാരാളം ഒമറ്റിഡിയം ഘടകങ്ങൾ ഉപയോഗിച്ചാണ്. ഓരോ ഒമറ്റിഡിയത്തിലും ധാരാളം Photoreceptor cell-കളും അനുബന്ധ കോശങ്ങളും വർണ്ണകോശങ്ങളും അടങ്ങുന്നു. ഓരോന്നും മസ്തിഷ്കത്തിനു ഒരു ചിത്രത്തിന്റെ ഒരു പിക്സൽ വീതം നൽകുന്നു. മസ്തിഷ്കം അവയെ ആധാരമാക്കി ചിത്രത്തെ വികസിപ്പിക്കുന്നു. ഒമറ്റിഡിയത്തിന്റെ എണ്ണം ജീവി അനുസരിച്ചു 5 മുതൽ 30,000 വരെയാകാം.
അവലംബം
വർഗ്ഗം:പ്രാണികളുടെ ശരീരശാസ്ത്രം വർഗ്ഗം:കണ്ണ് വർഗ്ഗം:ആർത്രോപോഡകളുടെ ശരീരശാസ്ത്രം
എഴുത്താണി വളയൻ
പശ്ചിമഘട്ടത്തിൽ ചിക്മംഗ്ലൂർ മുതൽ അഗസ്ത്യകൂടം വരെ കണ്ടുവരുന്ന ഒരിനം പവിഴപ്പാമ്പാണ് എഴുത്താണിവളയൻ. ഇംഗ്ലീഷിൽ ബിബ്റോൺസ് കോറൽ സ്നേക് എന്നും അറിയപ്പെടുന്നു. തദ്ദേശീയ ഇനമാണിവ.
വിവരണം
50 മുതൽ 88 സെന്റീമീറ്റർ വരെ നീളം വയ്ക്കുന്നു. വളർച്ചയെത്തിയ പാമ്പുകൾക്കു കറുപ്പുനിറം കലർന്ന് ബ്രൗൺ നിറത്തിലുള്ള വളയങ്ങളുണ്ട്. അടിഭാഗത്തായി ഓറഞ്ച് നിറം കാണപ്പെടുന്നു. തലയുടെ ഭാഗം വട്ടത്തിലായിരിക്കും.
1858-ൽ ഫ്രഞ്ച് സുവോളജിസ്റ്റ് ഗബ്രിയേൽ ബിബ്റോൺസ് ആണ് ഈ ഇനം പാമ്പിനെ ആദ്യമായി കണ്ടെത്തിയത്. ഏതെങ്കിലും ജീവി ആക്രമിക്കാൻ വരുമ്പോൾ തല ഉടലിന് അടിയിൽ താഴ്ത്തി വാൽചുരുട്ടി കിടക്കുന്നു. മണ്ണിനടിയിലും കാട്ടിലെ ഇലക്കൂടുകളുടെ അടിയിലുമാണ് കൂടുതൽ സമയവും വസിക്കുന്നത്. മഴ കൂടുതലുള്ളപ്പോൾ പുറത്തിറങ്ങി സഞ്ചരിക്കുന്നു. രാത്രികാലങ്ങളിലാണ് ഇര തേടി സഞ്ചരിക്കുന്നത്. ചെറുപാമ്പുകളേയും തവളകളേയും പ്രധാനമായി ഭക്ഷണമാക്കുന്നു.
വർഗ്ഗം:പവിഴപ്പാമ്പുകൾ വർഗ്ഗം:കേരളത്തിലെ പാമ്പുകൾ വർഗ്ഗം:കേരളത്തിലെ വിഷപ്പാമ്പുകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ഓഷ്യൻസൈഡ്
ഓഷ്യൻസൈഡ് കാലിഫോർണിയയുടെ തെക്കൻ തീരത്തു സ്ഥിതി ചെയ്യുന്ന ഒരു തീരദേശ പട്ടണമാണ്. കാലിഫോർണിയ സംസ്ഥാനത്തെ സാൻഡിയാഗോ കൌണ്ടിയിലെ മൂന്നാമത്തെ വലിയ പട്ടണവും കൂടിയാണിത്. പട്ടണത്തിലെ ജനസംഖ്യ 2010 ലെ യു.എസ്. സെൻസസ് പ്രകാരം 167,086 ആണ്. ഓഷ്യൻസൈഡ്, മറ്റു രണ്ടു പട്ടണങ്ങളായ കാൾസ്ബാഡ്, വിസ്റ്റ എന്നിവയും കൂടി ചേർന്ന് ഒരു ട്രിപ്പിൾസിറ്റി മേഖല രൂപീകരിച്ചിരിക്കുന്നു.
ചരിത്രം
1769 ൽ ആദ്യ യൂറോപ്യൻ പര്യവേക്ഷകർ എത്തുന്ന കാലത്ത് തദ്ദേശീയ ഇന്ത്യൻ വർഗ്ഗക്കാർ ഈ പ്രദേശത്ത് അധിവസിച്ചു വന്നിരുന്നു. സാൻ ലൂയിസ് റേ നദിയുടെ കരയിലുള്ള പഴയ ലൂയിസെനോ ഇന്ത്യൻ വില്ലേജ് നിന്നിരുന്ന സ്ഥലത്ത് ജൂനിപ്പെറോ സെറാ വൈദികൻറെ നേതൃത്വത്തിലുള്ള സ്പാനിഷ് മിഷണറി സംഘം “മിഷൻ സാൻ ലൂയിസ്‍ റേ ഡെ ഫ്രാൻസിയ” എന്ന പേരിൽ ഒരു സെമിനാരി സ്ഥാപിച്ചു. 19 ആം നൂറ്റാണ്ടിൽ വാണിജ്യാടിസ്ഥാനത്തിൽ ആരംഭിച്ച കൃഷിത്തോട്ടങ്ങളും കന്നുകാലി മേയ്ക്കലും ഈ പ്രദേശത്തിൻറെ ഭൂപ്രകൃതി മാറ്റിമറിച്ചു. ഈ പ്രദേശവും മുഴുവൻ കാലിഫോർണിയും തന്നെ ആദ്യം സ്പെയിൻ ഭരണത്തിലും പിന്നീട് 1821 ൽ മെക്സിക്കൻ ഭരണത്തിലും 1848 ൽ യു.എസ്. അധീനതയിലുമായി.
ഭൂമിശാസ്ത്രം
ഈ പ്രദേശം നിലനിൽക്കുന്ന അക്ഷാംശ രേഖാംശങ്ങൾ : 33°12′42″N 117°19′33″W (33.211566, -117.325701).
അവലംബം
വർഗ്ഗം:കാലിഫോർണിയയിലെ നഗരങ്ങൾ
എം. വിജയകുമാർ
മാർക്സിസ്റ്റ് കമ്മ്യൂണിസ്റ്റ് പാർട്ടി നേതാവും കേരളത്തിലെ മുൻ നിയമകാര്യമരാമത്ത്മ ന്ത്രിയുമാണ് '''എം. വിജയകുമാർ''' (ജനനം: 1950 ഒക്ടോബർ 5). മുൻ നിയസഭാ സ്പീക്കർ ആയിരുന്നു
അവലംബം
വർഗ്ഗം:1950-ൽ ജനിച്ചവർ വർഗ്ഗം:ഒക്ടോബർ 5-ന് ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:കേരള നിയമസഭയിലെ സ്പീക്കർമാർ വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
ആർട്ടിക് ദേശീയ വന്യജീവി സങ്കേതം
ആർട്ടിക് ദേശീയ വന്യജീവി സങ്കേതം (ANWR അല്ലെങ്കിൽ ആർട്ടിക് റെഫ്യൂജ്) അമേരിക്കൻ ഐക്യനാടുകളിലെ വടക്കുകിഴക്കൻ അലാസ്കയിൽ ഗ്വിച്ചിൻ ജനതയുടെ ഭൂപ്രദേശത്ത് സ്ഥിതിചെയ്യുന്ന ഒരു ദേശീയ വന്യജീവി സങ്കേതമാണ്. അലാസ്ക നോർത്ത് സ്ലോപ്പ് മേഖലയിൽ ഏകദേശം 19,286,722 ഏക്കർ (78,050.59 ചതുരശ്ര കിലോമീറ്റർ) ഭൂപ്രദേശത്തെ ഇത് ഉൾക്കൊള്ളുന്നു. രാജ്യത്തെ ഏറ്റവും വലിയ ദേശീയ വന്യജീവി സങ്കേതമായ ഇത് യുക്കോൺ ഡെൽറ്റ ദേശീയ വന്യജീവി സങ്കേതത്തേക്കാൾ ഒരൽല്പം വലുതാണ്. ഫെയർബാങ്ക്സ് നഗരത്തിലെ ഓഫീസുകളിൽ നിന്നാണ് ഈ വന്യജീവി സങ്കേതം നിയന്ത്രിക്കപ്പെടുന്നത്. സസ്യജാലങ്ങളുടെ ഒരു വലിയ കൂട്ടത്തോടൊപ്പം  ധ്രുവക്കരടികൾ, ഗ്രിസ്ലി കരടികൾ, കറുത്ത കരടികൾ, മൂസ്, കരിബോ, ചെന്നായ്ക്കൾ, കഴുകന്മാർ, ലിങ്ക്സ്, വോൾവറിൻ, മാർട്ടൻ, ബീവർ, ദേശാടന പക്ഷികൾ എന്നിങ്ങനെ വിവിധയിനം മൃഗങ്ങളും ANWR  വന്യജീവി സങ്കതത്തിൽ ഉൾപ്പെടുന്നു.
മലെഫിസെന്റ്
2014 ൽ ഇറങ്ങിയ ഒരു അമേരിക്കൻ ഫാന്റസി ചിത്രമാണ് മലെഫിസെന്റ്. റോബർട്ട് സ്‌ട്രോംബെർഗ് സംവിധാനം ചെയ്ത ചിത്രത്തിന്റെ തിരക്കഥ എഴുതിയത് ലിൻഡ വൂൽവേർട്ടൻ ആണ്. ആഞ്ചലീന ജോളി, ഷാർൾട്ടോ കോപ്ലെയ്‌, എല്ല ഫാന്നിംഗ്, സാം റൈലി എന്നിവർ മുഖ്യവേഷം ചെയ്തു. 1959 -യിൽ ഇറങ്ങിയ വാൾട്ട് ഡിസ്‌നിയുടെ ആനിമേഷൻ ചിത്രമായ സ്ലീപ്പിംഗ് ബ്യൂട്ടിയിലെ പ്രതിനായക കഥാപാത്രമായ മലെഫിസെന്റിന്റെ കാഴ്ചപ്പാടിലൂടെ നോക്കി കാണുകയാണ് ലൈവ് ആക്ഷൻ ചിത്രമായ മലെഫിസെന്റിലൂടെ.
വാൾട്ട് ഡിസ്നി പിക്ചർസ് 2010 -ഇൽ ആണ് ചിത്രം പ്രഖ്യാപിച്ചത്. മുഖ്യ ചിത്രീകരണം 2012 ജൂൺ മുതൽ ഒക്‌ടോബർ വരെ നടന്നു. 2014 മെയ് 28 -ന് ഹോളിവുഡിലെ എൽ കപ്പിത്താൻ തീയറ്ററിൽ ചിത്രം ആദ്യമായി പ്രദർശിപ്പിച്ചു, അതെ ദിവസം തന്നെ ഇംഗ്ലണ്ടിൽ ചിത്രം റിലീസ് ചെയ്തു. മെയ് 30 -ന് ആണ് ചിത്രം യുഎസിൽ പ്രദർശനത്തിനു എത്തിയത്. ഡിസ്‌നി ഡിജിറ്റൽ 3ഡി, റിയൽ ഡി 3ഡി (RealD 3D), ഐമാക്സ് 3ഡി തുടങ്ങിയ പതിപ്പുകളിൽ ചിത്രം പ്രദർശിക്കപ്പെട്ടു. ലോകമെമ്പാടും നിന്നുമായി $758 ദശലക്ഷം കളക്ഷൻ നേടിയ മലെഫിസിൻറ് 2014 -ഇൽ ഏറ്റവുമധികം കളക്ഷൻ നേടുന്ന നാലാമത്തെ ചിത്രവുമായി. ഒരു വില്ലൻ കഥാപാത്രത്തെ മുഖ്യ വേഷത്തിൽ അവതരിപ്പിക്കുന്ന ആദ്യ ഡിസ്‌നി ചിത്രം ആണ് മലെഫിസിൻറ്. മികച്ച വേഷവിധാനത്തിനുള്ള അക്കാദമി അവാർഡ് ചിത്രം നാമനിർദ്ദേശം ചെയ്യപ്പെട്ടു.
ഇതിവൃത്തം
കുറെ കാലത്തിന് ശേഷം, സ്റ്റെഫാനും രാജ്ഞിക്കും ഒരു പെൺകുട്ടി പിറക്കുന്നു. അവൾക്ക് അവർ അറോറ എന്ന് പേര് നൽകുന്നു. കുട്ടിയുടെ പേരിടൽ ചടങ്ങ് മലാഫിസിൻറ് അലങ്കോലപ്പെടുത്തുകയും കുഞ്ഞ് രാജകുമാരിയെ ശപിക്കുകയും ചെയ്യുന്നു. അറോറ അവളുടെ പതിനാറാം വയസ്സിൽ നൂൽ നൂൽക്കുന്ന യന്ത്രത്തിന്റെ അച്ചുതണ്ടിൽ നിന്ന് മുറിവേറ്റ് അനന്തമായ മയക്കത്തിൽ പ്രവേശിക്കും എന്നായിരുന്നു ശാപം. സ്റ്റെഫാൻ ദയക്കായി കേണു അപേക്ഷിക്കുമ്പോൾ മലാഫിസിൻറ് ശാപം മറികടക്കാൻ ഒരു മാർഗ്ഗം പറഞ്ഞു കൊടുക്കുന്നു. സത്യസന്ധമായി സ്നേഹിക്കുന്ന ആളുടെ ചുംബനം രാജകുമാരിക്ക് ശാപമോക്ഷം നൽകും.
അറോറയുടെ സംരക്ഷണ കാര്യത്തിൽ മാലാഖകളുടെ അലംഭാവം കണ്ട് അവൾ അറിയാതെ തന്നേ സംരക്ഷണം മലാഫിസിൻറ് സ്വയം ഏറ്റെടുക്കുന്നു. പതിനഞ്ച് വയസായപ്പോൾ അറോറ മലാഫിസിന്റിനെ നേരിട്ട് കാണാൻ ഇടയാക്കുകയും അവളെ ഫെയറി ഗോഡ്മദർ (Fairy Godmother) എന്ന് അഭിസംബോധന ചെയ്യുകയും ചെയ്യുന്നു. അറോറയോട് ഉള്ള തന്റെ സ്നേഹം തിരിച്ചറിഞ്ഞ മലാഫിസിൻറ് ശാപം പിൻവലിക്കാൻ ശ്രമിക്കുന്നു എങ്കിലും കഴിയുന്നില്ല. അറോറ പിന്നീട് ഫിലിപ്പ് എന്ന് പേരുള്ള ഒരു രാജകുമാരനെ കണ്ടുമുട്ടുന്നു. ഒരു പക്ഷെ ശാപമോക്ഷം ലഭിക്കാൻ ഫിലിപ്പ് കാരണമായേക്കും എന്ന് ഡിയവാൾ കരുതുന്നു. സത്യസന്ധമായ പ്രണയം എന്നൊന്നില്ല എന്നത് ബോദ്ധ്യമായത് കൊണ്ടാണ് ശാപമോക്ഷത്തിന് ആ മാർഗ്ഗം നിർദ്ദേശിക്കാൻ കാരണം എന്ന് മലാഫിസിൻറ് ഡിയവാളിനോട് പറയുന്നു. അറോറയുടെ പതിനാറാം ജന്മദിനത്തിന് അവളെ മൂർസിൽ തുടർന്നുള്ള കാലം കഴിയാൻ മലാഫിസിൻറ് ക്ഷണിക്കുന്നു, അത് വഴി ശാപം മറികടക്കാൻ കഴിയുമെന്ന് അവൾ കരുതുന്നു. എന്നാൽ, അബദ്ധവശാൽ മാലാഖമാരിൽ നിന്നും താൻ ഒരു രാജകുമാരി ആണെന്നും മലാഫിസിൻറ് തന്നെ ശപിക്കാൻ ഇടയായി എന്നും തിരിച്ചറിഞ്ഞ അറോറ, തന്റെ പിതാവിന്റെ കൊട്ടാരത്തിലേക്ക് തിരിച്ചു പോകുന്നു.
അൽപനേരം മാത്രം നീണ്ടു നിന്ന് കൂടകാഴ്ചക്കു ശേഷം സ്റ്റെഫാൻ അറോറയെ ഒരു മുറിയിൽ അടയ്ക്കുന്നു. എന്നാൽ ശാപത്തിന്റെ പ്രഭാവത്താൽ ആകർഷിതയായ അറോറ കൊട്ടാരത്തിന്റെ നിലവറയിൽ പോവുകയും ശാപം പൂർണ്ണമാവുകയും ചെയ്യുന്നു. ഫിലിപ്പിനെ അറോറയുടെ അറയിൽ എത്തിക്കാൻ മലാഫിസിന്റിന് കഴിയുന്നു. എന്നാൽ അവന്റെ ചുംബനം അറോറയിൽ ഒരു മാറ്റവും ഉണ്ടാക്കിയില്ല. നിലവറയിൽ ഒറ്റക്കാകുമ്പോൾ മലാഫിസിൻറ് അറോറയോട് ക്ഷമ ചോദിക്കുകയും, താൻ ജീവനോടെ ഉള്ളപ്പോൾ അവൾക്ക് ഒരു ആപത്തും വരില്ല എന്ന് പ്രഖ്യാപിച്ചു കൊണ്ട് അവളുടെ നെറ്റിയിൽ ചുംബിക്കുകയും ചെയ്യുന്നു. അത്ഭുതവശാൽ ആ ചുംബനം അറോറക്കു ശാപമോക്ഷം നൽകുന്നു. മലാഫിസിൻറനു അറോറയോട് ഉള്ള മാതൃതുല്യമായ സ്നേഹം സത്യസന്ധമായ പ്രണയത്തിന് തുല്യമായി ഭവിക്കുന്നു. മലാഫിസിൻറ്         അറോറയോടൊപ്പം തിരികെ പോകാൻ ശ്രമിക്കുമ്പോൾ സ്റ്റെഫാൻ പദയാളികളുമായി ആക്രമിക്കുന്നു. സ്റ്റെഫാൻ മലാഫിസിന്റിനെ വധിക്കാൻ ശ്രമിക്കുന്ന അതേസമയം അറോറയുടെ സഹായത്തോടെ മുറിച്ച് മാറ്റപ്പെട്ട ചിറകുകൾ തിരികെ ലഭിക്കുന്നു. സ്റ്റെഫാനെയും വഹിച്ചുകൊണ്ട് മലാഫിസിൻറ് കൊട്ടാരത്തിന്റെ ഗോപുരത്തിലേക്ക് പറക്കുന്നു, എന്നാൽ അവനെ വധിക്കാൻ മലഫിസിന്റിന് കഴിയുന്നില്ല. വെറുപ്പ് കൊണ്ട് അന്ധനായ സ്റ്റെഫാൻ വീണ്ടും ആക്രമിക്കാൻ ശ്രമിക്കുകയും, എന്നാൽ ഗോപുരത്തിൽ നിന്ന് താഴേക്ക് പതിച്ചു മരണമടയുകയും ചെയ്യുന്നു.താമസിയാതെ മനുഷ്യരുടെയും മാലാഖമാരുടെയും രാജ്യങ്ങൾ ഒന്നിപ്പിക്കുകയും അറോറയെ അതിന്റെ രാജ്ഞിയായി അവരോധിക്കുകയും ചെയുന്നു. മലാഫിസിൻറ് വീണ്ടും സംരക്ഷണ ചുമതല ഏറ്റെടുക്കുന്നു.
ബാഹ്യ കണ്ണികൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
മസ്കൊഗീ ഭാഷ
മസ്കൊഗീ ഭാഷ (Mvskoke in Muscogee),Creek, Seminole, Maskókî or Muskogee എന്നിങ്ങനെയും വിളിക്കപ്പെടുന്നു. അമേരിക്കയിലെ ആദിമവാസികളായ മസ്കോഗീകളും സെമിനോളുകളും ഉപയോഗിക്കുന്നു. യു. എസിലെ ഓക്ലഹോമ, ഫ്ലൊറിഡ എന്നീ സംസ്ഥാനങ്ങളിലാണ് ഈ ഭാഷ സംസാരിക്കുന്നവരെ കാണുന്നത്. ഇപ്പോൾ ഈ ഭാഷ സുമാർ 5000 പേർ സംസാരിക്കുന്നുണ്ട്.
അവലംബം
വർഗ്ഗം:അമേരിക്കൻ ഐക്യനാടുകളിലെ ഭാഷകൾ
നീറ്റം
അനാവൃതബീജികളുടെ ഒരു ജനുസ്സാണ് നീറ്റം. നീറ്റേസി കുടുംബത്തിലെ ഏക ജനുസ്സാണ് ഇത്. അവ ഉഷ്ണമേഖലാ നിത്യഹരിത മരങ്ങൾ, കുറ്റിച്ചെടികൾ, ലിയാനകൾ എന്നിവയാണ്.
ബാഹ്യ ലിങ്കുകൾ
വർഗ്ഗം:ഔഷധസസ്യങ്ങൾ
മേബാങ്കെ ആൻഡേഴ്സൺ
സ്ത്രീകളുടെ വോട്ടവകാശത്തിലും ഫെഡറേഷനിലും ഏർപ്പെട്ടിരുന്ന സിഡ്നി പരിഷ്കർത്താവായിരുന്നു മേബാങ്കെ സൂസന്ന ആൻഡേഴ്സൺ (ജീവിതകാലം, 16 ഫെബ്രുവരി 1845 - ഏപ്രിൽ 15, 1927). മേബാങ്കെ വോൾസ്റ്റൺഹോം എന്നുമറിയപ്പെടുന്നു.
ആദ്യകാലജീവിതം
മെയ്ബാങ്കെ ആൻഡേഴ്സൺ നീ. സെൽഫി ലണ്ടൻ നഗരത്തിനടുത്തുള്ള യുണൈറ്റഡ് കിംഗ്ഡത്തിലെ കിംഗ്സ്റ്റൺ അപ്പൺ തേംസ് എന്ന സ്ഥലത്താണ് ജനിച്ചത്. അവർ നോർമൻ സെൽഫെയുടെ സഹോദരിയും 1850 ൽ അമേരിക്കയിലേക്ക് കുടിയേറിയ എഡ്വാർഡ് മൈബ്രിഡ്ജിന്റെ ബന്ധുവും ആയിരുന്നു. അവരുടെ കുടുംബം ഒൻപത് വയസ്സുള്ളപ്പോൾ സ്വതന്ത്ര കുടിയേറ്റക്കാരായി ഓസ്‌ട്രേലിയയിലേക്ക് കുടിയേറി. പന്ത്രണ്ടു വർഷത്തിനുശേഷം 1867 സെപ്റ്റംബറിൽ അവർ തടി വ്യാപാരിയായ എഡ്മണ്ട് കേ വോൾസ്റ്റൺഹോമിനെ വിവാഹം കഴിച്ചു. 1868 നും 1879 നും ഇടയിൽ ദമ്പതികൾക്ക് ഏഴു കുട്ടികളുണ്ടായിരുന്നു. അവരിൽ നാലുപേർ അഞ്ച് വയസ്സിന് മുമ്പ് ഹൃദയാഘാതം മൂലം മരിച്ചു. മകൻ ഹാരി വോൾസ്റ്റൺഹോം അഭിഭാഷകനും അമേച്വർ പക്ഷിശാസ്ത്രജ്ഞനുമായിരുന്നു. വോൾസ്റ്റൺഹോംസ് മാരിക്വില്ലിൽ 'മേബാങ്കെ' എന്ന പേരിൽ ഒരു വലിയ വീട് പണിതു. വിവാഹത്തിന്റെ പിന്നീടുള്ള വർഷങ്ങൾ അസന്തുഷ്ടമായിരുന്നു. എഡ്മണ്ടിന് നിരവധി ബിസിനസ്സ് പരാജയങ്ങൾ ഉണ്ടായിരുന്നതിനാൽ മദ്യപാനിയായിത്തീർന്നു. 1884 ൽ കുടുംബത്തെ ഉപേക്ഷിച്ചു. "മൂന്ന് വർഷത്തെ ഒളിച്ചോട്ടം" എന്ന കാരണത്താൽ എഡ്മണ്ടിനെ വിവാഹമോചനം ചെയ്യുന്നതിന് മുമ്പായി 1892 ൽ വിവാഹമോചന ഭേദഗതി, വിപുലീകരണ നിയമം പാസാക്കുന്നതിനായി മെയ്‌ബാങ്കെക്ക് കാത്തിരിക്കേണ്ടി വന്നു. 1893 ലാണ് വിവാഹമോചനം ഉറപ്പിച്ചത്. വിവാഹമോചനത്തിനുശേഷം, അവരുടെ സഹോദരൻ പ്രശസ്ത എഞ്ചിനീയർ നോർമൻ സെൽഫെ സാമ്പത്തികമായി പിന്തുണച്ചു. പിന്നീട് വിദ്യാഭ്യാസ പരിഷ്കരണത്തിനായി അവർ പ്രചാരണം നടത്തി.
Bibliography
വർഗ്ഗം:1845-ൽ ജനിച്ചവർ വർഗ്ഗം:1927-ൽ മരിച്ചവർ
മദ്രസ ഇ റഹീമിയ്യ, ഡെൽഹി
പത്തൊമ്പതാം നൂറ്റാണ്ടിൽ ഡെൽഹിയിൽ പ്രവർത്തിച്ചിരുന്ന ഒരു ഇസ്ലാമികവിദ്യാലയാണ് മദ്രസ ഇ റഹീമിയ്യ. പ്രസിദ്ധ ഇസ്ലാമിക പണ്ഡിതനായിരുന്ന ഷാ വാലിയുള്ളയുടെ പിതാവായ ഷാ അബ്ദുൽ റഹീമാണ് ഇത് സ്ഥാപിച്ചത്. മൗലിക വഹാബി ഇസ്ലാമികവാദപാഠങ്ങൾ പഠിപ്പിച്ച ഈ മദ്രസയിൽ ഷാ വാലിയുള്ളയും അദ്ദേഹത്തിന്റെ പുത്രനായിരുന്ന ഷാ അബ്ദുൽ അസീസും അവരവരുടെ ജീവിതകാലങ്ങളിൽ അദ്ധ്യാപകരായിരുന്നു. പത്തൊമ്പതാം നൂറ്റാണ്ടിന്റെ മദ്ധ്യത്തിൽ ബ്രിട്ടീഷ് മിഷണറിമാരുടെ മതപരിവർത്തനശ്രമങ്ങൾക്ക് തിരിച്ചടിയായുള്ള മുജാഹിദീൻ പ്രവർത്തനങ്ങളുടെ കേന്ദ്രബിന്ദുവായിരുന്നു ഈ മദ്രസ. 1830-ൽ വടക്കുപടിഞ്ഞാറൻ അതിർത്തിയിൽ സിഖുകാർക്കും ബ്രിട്ടീഷുകാർക്കുമെതിരെ അഫ്ഗാനികളെക്കൂട്ടുപിടിച്ച് ജിഹാദിന് വിഫലശ്രമം നടത്തിയ സയിദ് അഹ്മദ് ബറേൽവി ഈ മദ്രസയിലെ പൂർവവിദ്യാർത്ഥിയായിരുന്നു. 1852 സെപ്റ്റംബറിൽ ബ്രിട്ടീഷുകാർക്കെതിരെ വിശുദ്ധയുദ്ധത്തിനുള്ള ഗൂഢാലോചനയുടെ കേന്ദ്രവ്യക്തിത്വമായ ഷേഖ് ഹുസൈൻ ബഖ്ഷും ഈ മദ്രസയുമായി സഹകരിച്ച് പ്രവർത്തിച്ചിരുന്നയാളായിരുന്നു.
ഗ്രന്ഥങ്ങൾ
വർഗ്ഗം:മദ്രസകൾ വർഗ്ഗം:ഡെൽഹിയുടെ ചരിത്രം
നെക്ബെത്ത്
പുരാതന ഈജിപ്റ്റിൽ ആരാധിച്ചിരുന്ന ഒരു ദേവതാ സങ്കല്പമാണ് നെക്ബെത്ത് (ഇംഗ്ലീഷ്: Nekhbet ( നെക്ബിത്(Nekhebit) എന്നും ഉച്ചരിക്കുന്നു). ഈജിപ്റ്റിലെ പൂർവ്വ-രാജവംശകാലത്തെ ഒരു പ്രാദേശിക ദേവതയായിരുന്നു നെക്ബെത്ത്. നെഖേബ് നഗരത്തിന്റെ സംരക്ഷക ദേവതയായിരുന്ന നെക്ബെത്ത് ദേവി പിൽകാലത്ത് അപ്പർ ഈജിപ്റ്റിലെ തന്നെ പ്രാധാന ദേവതയായി മാറി.
നെഖേബ് നഗരത്തിലാണ് നെക്ബെത്ത് ദേവിയുടെ ഏറ്റവും പ്രാചീനമായ ക്ഷേത്രം സ്ഥിതിചെയ്യുന്നത്. നെഖേൻ എന്ന മറ്റൊരു നഗരത്തിന്റെ അനുബന്ധ നഗരമാണ് നെഖേബ്. പ്രീ-ഡിനാസ്റ്റിൿ കാലഘട്ടത്തിന്റെ അവസാനനാളുകളിലെ (c. 3200–3100 BC) ഏറ്റവും പ്രധാന നഗരവും അപ്പർ ഈജിപ്റ്റിന്റെ തന്നെ രാഷ്ട്രീയ-ആദ്ധ്യാത്മിക തലസ്ഥവുമായിരുന്നു നെഖേൻ നഗരം.
അപ്പർ ഈജിപ്റ്റിന്റെ കാവൽ ദൈവമായിരുന്നു നെക്ബെത്. അതേസമയം ലോവർ ഈജിപ്റ്റിൽ തത്തുല്യസ്ഥാനം വഹിച്ചിരുന്നത് വാദ്ജെറ്റ് ദേവി ആയിരുന്നു. ഇവരെ ഒരുമിച്ച് പൊതുവെ "രണ്ട് സ്ത്രീകൾ(Two Ladies)" എന്ന് അറിയപ്പെട്ടിരുന്നു.
നെക്ബെത്ത് ദേവിയെ ഒരു കഴുകന്റെ രൂപത്തിലാണ് ചിത്രീകരിക്കാറുള്ളത്.
ക്ലെയർ ഡോഡ്
ക്ലെയർ ഡോഡ് (ജനനം ഡൊറോത്തി ആർലീൻ ഡോഡ്; ഡിസംബർ 29, 1911 - നവംബർ 23, 1973) ഒരു അമേരിക്കൻ ചലച്ചിത്ര നടിയായിരുന്നു.
ജീവിതരേഖ
1911 ഡിസംബർ 29-ന് ഐയവയിലെ ബാക്‌സ്റ്ററിൽ ജാസ്‌പർ കൗണ്ടിയിലെ ആദ്യകാല പയനിയർമാരിലെ ഒരു കർഷകനായ വാൾട്ടർ വില്ലാർഡ് ഡോഡിന്റെയും അദ്ദേഹത്തിൻ ഭാര്യയും ബാക്‌സ്റ്റർ പോസ്റ്റ്‌മാസ്റ്റർ പീറ്റർ ജെ കൂളിൻറെ മകളുമായിരുന്ന എഥൽ വിയോള (മുമ്പ് കൂൾ) ഡോഡിന്റെയും മകളായി ഡൊറോത്തി ആർലീൻ ഡോഡ് ജനിച്ചു. മാതാപിതാക്കൾ 1911 ജൂൺ 28-ന് വിവാഹം കഴിച്ചു. ബാല്യകാലത്ത് കുടുംബം ഡെൻവർ, കൻസാസ് സിറ്റി, ഫീനിക്സ്, സെന്റ് ലൂയിസ്, മൊണ്ടാനയിലെ മിസ്സൗള എന്നിവിടങ്ങളിൽ ഇടയ്ക്കിടെ മാറിത്താമസിച്ചു. അവളുടെ മാതാപിതാക്കൾ മൊണ്ടാനയിൽവച്ച് വേർപിരിഞ്ഞു. 1927-ൽ കാലിഫോർണിയയിലേക്ക് പോയ യുവതിയായ ഡൊറോത്തി അവിടെ ലോസ് ഏഞ്ചൽസിൽ മോഡലായി ജോലി ചെയ്യുകയും ചെറിയ ചലച്ചിത്ര വേഷങ്ങൾക്കായി ഓഡിഷൻ നടത്തുകയും ചെയ്തു.
ഇൻഡസ്ട്രി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചലസ് കൗണ്ടി യിലെ സാൻ ഗബ്രിയേൽ താഴ്‍വര പ്രദേശത്ത് ലോസ് ആഞ്ചലസിന്റെ വ്യാവസായിക നഗരപ്രാന്തത്തിൽ സ്ഥിതിചെയ്യുന്ന ഒരു നഗരമാണ് ഇൻ‌ഡസ്ട്രി നഗരം. 2010 ലെ സെൻസസ് അനുസരിച്ച്, 2,500 ൽ അധികം വ്യവസായങ്ങളും 80,000 തൊഴിലവസരങ്ങളുമുള്ള ഈ പട്ടത്തിൽ 2010 ലെ യു.എസ്. സെൻസ് പ്രകാരം 219 അന്തേവാസികൾ മാത്രമാണുള്ളത്. 2000 ൽ ഇവിടുത്തെ നിവാസികളുടെ എണ്ണം 777 ആയിരുന്നു. ഇത് ഏതാണ്ട് പൂർണ്ണമായും വ്യവസായിക പട്ടണമാണ്. നികുതിവരുമാനം നേടുന്നതിനായി ചുറ്റുപാടുമുള്ള മറ്റു പട്ടണങ്ങൾ ഇവിടുത്തെ വ്യാവസായിക ഭൂമി ഏറ്റെടുക്കുന്നതു തടയുന്നതിനായി 1957 ജൂൺ 18 ന് ഇതു സംയോജിപ്പിച്ച് ഒരു കോർപ്പറേഷനാക്കുകയുണ്ടായി.
ഭൂമിശാസ്ത്രം
ഇൻഡസ്ട്രി പട്ടണം സ്ഥിതി ചെയ്യുന്ന അക്ഷാംശരേഖാംശങ്ങൾ 34.01667°N, -117.95°W (34.016, -117.951) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ പട്ടണത്തിന്റെ മൊത്തം വിസ്തീർണ്ണം 12.1 ചതുരശ്ര മൈൽ (31 ചതുരശ്ര കിലോമീറ്റർ) ആണ്. ഇതിൽ 11.8 ചതുരശ്ര മൈൽ (31 ചതുരശ്ര കിലോമീറ്റർ) കരഭൂമിയും ബാക്കി 0.3 ചതുരശ്ര മൈൽ (0.78 ചതുരശ്ര കിലോമീറ്റർ) പ്രദേശം (2.31 ശതമാനം) ജലമാണ്. ലോസ്‍ ആഞ്ചലസിന്റെ നഗരപ്രാന്തമായ ഈ പട്ടണം നഗരകേന്ദ്രത്തിൽനിന്ന് ഏകദേശം 22 മൈൽ (35 കിലോമീറ്റർ) അകലെയാണ് സ്ഥിതിചെയ്യുന്നത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
കാർല വിസോട്ടി
വാക്സിൻ-തടയാൻ കഴിയുന്ന രോഗങ്ങളിൽ വിദഗ്ധയായ ഒരു അർജന്റീനിയൻ ഫിസിഷ്യനാണ് കാർല വിസോട്ടി (ജനനം 1 ജൂൺ 1972). അർജന്റീനയിലെ ആരോഗ്യ മന്ത്രാലയത്തിലെ ഹെൽത്ത് ആക്‌സസ് സെക്രട്ടറിയും ആരോഗ്യ വൈസ് മന്ത്രിയും ആയിരുന്നു അവർ. 2021 ഫെബ്രുവരി വരെ മന്ത്രി ജിനസ് ഗോൺസാലസ് ഗാർസിയയുടെ കീഴിൽ പ്രവർത്തിച്ചു.
ആദ്യകാല ജീവിതവും കരിയറും
1972 ജൂൺ 1 ന് ബ്യൂണസ് ഐറീസിൽ‌ ഒരു ഗ്യാസ്ട്രോഎൻട്രോളജിസ്റ്റിന്റെ മകളായാണ് വിസോട്ടി ജനിച്ചത്. അവർ യൂണിവേഴ്‌സിഡാഡ് ഡെൽ സാൽവഡോറിൽ വൈദ്യശാസത്രം പഠിച്ചു. 1997-ൽ ബിരുദം നേടി. ബ്യൂണസ് അയേഴ്‌സ് യൂണിവേഴ്‌സിറ്റിയിൽ ഇന്റേണൽ മെഡിസിനിൽ സ്പെഷ്യലൈസ് ചെയ്തു. അവർ സോസിഡാഡ് അർജന്റീന ഡി വാക്കുനോളജിയ വൈ എപ്പിഡെമിയോളജിയ ("അർജന്റൈൻ സൊസൈറ്റി ഓഫ് വാക്സിനോളജി ആൻഡ് എപ്പിഡെമിയോളജി"; സേവ്) സ്ഥാപിക്കുകയും അതിന്റെ അദ്ധ്യക്ഷത വഹിക്കുകയും ചെയ്യുന്നു. കൂടാതെ എച്ച്ഐവി/എയ്ഡ്‌സിനെതിരെ പ്രതികരിക്കുന്നതിനായി രൂപീകരിച്ച ഫണ്ടാസിയോൺ ഹ്യൂസ്‌പെഡ് എന്ന എൻജിഒയിലും പ്രവർത്തിച്ചിട്ടുണ്ട്.
2007 മുതൽ 2016 വരെ, പ്രസിഡന്റ് ക്രിസ്റ്റീന ഫെർണാണ്ടസ് ഡി കിർച്ചനറുടെ ഭരണകാലത്ത്, വാക്സിൻ-പ്രിവന്റബിൾ ഡിസീസ് നിയന്ത്രണത്തിനായുള്ള ആരോഗ്യ മന്ത്രാലയത്തിന്റെ ദേശീയ ഡയറക്ടറേറ്റിന്റെ (DINACEI) തലവനായിരുന്നു. അവരുടെ ഭരണകാലത്ത്, ദേശീയ പ്രതിരോധ കുത്തിവയ്പ്പ് പദ്ധതിക്ക് നേതൃത്വം നൽകുകയും, 19 സൗജന്യവും നിർബന്ധിതവുമായ വാക്സിനുകൾ ഉൾപ്പെടുത്തുന്നതിനായി നിലവിലുള്ള പ്രതിരോധ കുത്തിവയ്പ്പ് രജിസ്ട്രിയുടെ വിപുലീകരണത്തിന് മേൽനോട്ടം വഹിക്കുകയും ചെയ്തു.
External links
വർഗ്ഗം:1972-ൽ ജനിച്ചവർ
സെറ ഡാ കുട്ടിയ ദേശീയോദ്യാനം
സെറ ഡാ കുട്ടിയ ദേശീയോദ്യാനം (Portuguese: Parque Nacional da Serra da Cutia) ബ്രസീലിലെ റോണ്ടോണിയ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
സ്ഥാനം
ആമസോൺ ബയോമിൽ സ്ഥിതിചെയ്യുന്ന ഈ ദേശീയോദ്യാനം 283,501 ഹെക്ടർ (700,550 എക്കർ) പ്രദേശം ഉൾക്കൊള്ളുന്നു. 2001 ആഗസ്റ്റ് 1 നാണ് ഈ ദേശീയോദ്യാനം രൂപീകരിക്കപ്പെട്ടത്. ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബോയോഡൈവേർസിറ്റി കൺസർവേഷനാണ് ഇതിൻറെ ഭരണച്ചുമതല നിർവ്വഹിക്കുന്നത്. I റൊണ്ടോണിയ സംസ്ഥാനത്തെ കോസ്റ്റ മാർക്വെസ്, ഗ്വാജറ-മിറിം എന്നീ മുനിസിപ്പാലിറ്റികളുടെ ഭാഗങ്ങളും ദേശീയോദ്യാനത്തിനുള്ളിലാണ്. വാർഷിക മഴ 1,502 മില്ലീമീറ്ററാണ് (59.1 ഇഞ്ച്). താപനില 18 to 32 °C വരെയാണ് (64 to 90 ° F) ശരാശരി താപനില 26 ° C (79 ° F) ആയിരിക്കും. ഈ പ്രദേശത്തിൻറെ ഉയരം സമുദ്രനിരപ്പിൽനിന്ന് 140 മുതൽ 525 മീറ്റർ വരെയാണ് (459 മുതൽ 1,722 അടി).
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
കാലിസ് കലാൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് കാലിസ് കലാൻ. കലാൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് കാലിസ് കലാൻ ൽ 190 വീടുകൾ ഉണ്ട്. ആകെ ജനസംഖ്യ 1079 ആണ്. ഇതിൽ 555 പുരുഷന്മാരും 524 സ്ത്രീകളും ഉൾപ്പെടുന്നു. കാലിസ് കലാൻ ലെ സാക്ഷരതാ നിരക്ക് 58.02 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. കാലിസ് കലാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 149 ആണ്. ഇത് കാലിസ് കലാൻ ലെ ആകെ ജനസംഖ്യയുടെ 13.81 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 335 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 270 പുരുഷന്മാരും 65 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 53.13 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 31.04 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
കാലിസ് കലാൻ ലെ 96 പേരും പട്ടിക ജാതി വിഭാഗത്തിൽ പെടുന്നു.
അഫാർ ഭാഷ
അഫാർ ഭാഷ Afar language (Afar: 'Qafaraf') (also known as ’Afar Af, Afaraf, Qafar af) ഒരു അഫ്രോ- ഏഷ്യാറ്റിക് ഭാഷയാകുന്നു. കുഷിറ്റിക് ഭാഷാകുടുംബത്തിൽപ്പെട്ട ഈ ഭാഷ ജിബൂട്ടി, എറിത്രിയ, എതിയോപിയ എന്നി രാജ്യങ്ങളിൽ സംസാരിക്കുന്നു.
അവലംബം
വർഗ്ഗം:അഫാർ ജനത
ലേക്ക് ഫോറസ്റ്റ്
ലേക്ക് ഫോറസ്റ്റ്, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ഓറഞ്ച് കൗണ്ടിയിലുൾപ്പെട്ട ഒരു നഗരമാണ്. 2010 ലെ യു.എസ്. സെൻസസിലെ കണക്കുകൾ പ്രകാരം ഈ നഗരത്തിലെ ജനസംഖ്യ 77,264 ആയിരുന്നു. 1991 ഡിസംബർ 20 നാണ് ലേക്ക് ഫോറസ്റ്റ് ഒരു നഗരമായി സംയോജിപ്പിക്കപ്പെട്ടു. സംയോജനത്തിനുമുമ്പ് ആ സമൂഹം എൽ ടോറോ എന്നാണ് അറിയപ്പെട്ടിരുന്നത്. 2000 ൽ ഒരു വോട്ടെടുപ്പിനെത്തുടർന്ന്, ഫൂട്ട്ഹിൽ റാഞ്ച്, പോർട്ടോള ഹിൽസ് എന്നിവയിലെ മാസ്റ്റർ പ്ലാൻഡ് വികസനങ്ങൾ ഉൾപ്പെടുത്തുന്നതിനായി ലേക് ഫോറസ്റ്റ് നഗരപരിധി വിപുലപ്പെടുത്തിയിരുന്നു. ഈ വിപുലീകരണം നഗരത്തിന്റെ വടക്കുകിഴക്കൻ അതിർത്തി പ്രദേശങ്ങളിൽ പുതിയ ഭവനങ്ങളും വാണിജ്യ കേന്ദ്രങ്ങളും എത്തുന്നതിനു കാരണമായി. ലേക്ക് ഫോറസ്റ്റ് (അയൽ നഗരങ്ങളായ മിഷൻ വിയെജോ, ഇർവിൻ എന്നിവയോടൊപ്പം) രാജ്യത്തെ ഏറ്റവും സുരക്ഷിതമായ നഗരങ്ങളിലൊന്നായി (റാങ്ക് 1) അറിയപ്പെടുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
വിർച്വൽ ഇന്റർനാഷണൽ അതോറിറ്റി ഫയൽ
ചരിത്രം
1990 -കളുടെ അവസാനമാണ് പൊതുവായൊരു അന്താരാഷ്ട്ര അതോറിറ്റി കണ്ട്രോളിനെപ്പറ്റിയുള്ള ചർച്ച തുടങ്ങുന്നത്. ഒരു ഏക അതോറിറ്റിക്കായുള്ള ചർച്ചകൾ ഫലം കാണാത്തതിനെത്തുടർന്ന് നിലവിലുള്ള പല ദേശീയ ലൈബ്രറികളെയും പണവും സമയവും ലാഭിക്കാനായി എല്ലാം കൂടി ഒരുമിച്ചു ലഭ്യമാകുന്ന രീതിയിൽ തമ്മിൽ ബന്ധിപ്പിക്കുകയായിരുന്നു.
The project was initiated by the US Library of Congress (LC), the German National Library (DNB) and the OCLC on August 6, 2003. The Bibliothèque nationale de France (BnF) joined the project on October 5, 2007.
The project transitioned to being a service of the OCLC on April 4, 2012.
The aim is to link the national authority files (such as the German Name Authority File) to a single virtual authority file. In this file, identical records from the different data sets are linked together. A VIAF record receives a standard data number, contains the primary "see" and "see also" records from the original records, and refers to the original authority records. The data are made available online and are available for research and data exchange and sharing. Reciprocal updating uses the Open Archives Initiative Protocol for Metadata Harvesting (OAI-PMH) protocol.
VIAF ക്ലസ്റ്ററുകൾ
VIAF's clustering algorithm is run every month. As more data are added from participating libraries, clusters of authority records may coalesce or split, leading to some fluctuation in the VIAF identifier of certain authority records.
ഭാർഗ്ഗവാസ്ത്രം
പരശുരാമൻ സ്വയം തപസ്സുകൊണ്ട് സൃഷ്ടിച്ച രുദ്രൻ ദേവതയായിട്ടുള്ള അസ്ത്രമാണ് ഭാർഗ്ഗവാസ്ത്രം. ഈ അസ്ത്രം അദ്ദേഹം തന്റെ ശിഷ്യനായ കർണ്ണനു നൽകിയിരുന്നു. വിജയം എന്ന വില്ലിൽ വച്ചാണ് ഇത് പ്രയോഗിക്കുന്നത് .ഭാർഗ്ഗവാസ്ത്രത്തിന് എതിരില്ല. ഈ അസ്ത്രം പ്രയോഗിച്ചതിനു ശേഷം കുറെ നാഴിക കഴിഞ്ഞു തനിയെ അടങ്ങുകയാണ് ചെയ്യുന്നത്. ഭാർഗ്ഗവാസ്ത്രത്തെ അടക്കുവാൻ മറ്റൊരു അസ്ത്രത്തിനും സാധ്യമല്ലെന്ന് അർജ്ജുനൻ തന്നെ സ്വയം കൃഷ്ണനോട് വ്യക്തമാക്കുന്നുണ്ട് .
ഭാർഗ്ഗവാസ്ത്രത്തിന്റെ ശക്തി
മഹാഭാരതയുദ്ധത്തിൽ പതിനേഴാം ദിവസമാണ് കർണ്ണൻ തന്റെ വിഖ്യാതമായ വിജയം എന്ന വില്ലിൽ ഭാർഗ്ഗവാസ്ത്രം പ്രയോഗിക്കുന്നത് .യുദ്ധത്തിലെ ഒരു ഘട്ടത്തിൽ ഭീമന്റെയും അർജ്ജുനന്റെയും ആയുധപ്രയോഗത്തിൽ കൗരവസൈന്യം സർവ്വനാശത്തിന്റെ വക്കത്തെത്തി. ദുര്യോധനൻ ഇതുകണ്ട് സേനാനായകനായ കർണ്ണനെ ചെന്ന് കണ്ടു പരിഭവം പറഞ്ഞു. തുടർന്ന് കർണ്ണൻ ദുര്യോധനനെ ആശ്വസിപ്പിക്കുകയും പാണ്ഡവസൈന്യത്തെ താൻ നശിപ്പിക്കാമെന്നു വാക്കു കൊടുക്കുകയും ചെയ്തു. തുടർന്ന് നടന്ന സംഭവങ്ങൾ ഇങ്ങനെയാണ് വ്യാസൻ വർണ്ണിക്കുന്നത്.
പ്രതാപവാനായ സൂതപുത്രൻ, തന്റെ മുഖ്യമായ വിജയം എന്ന വില്ലെടുത്ത് കുലച്ച് , വീണ്ടും തുടച്ചു സത്യം ചെയ്തും ശപഥം ചെയ്തും അർജ്ജുനനെ പേടിച്ച് ഓടുന്ന യോദ്ധാക്കളെ നിലയ്ക്ക് നിറുത്തി .ശേഷം വിജയചാപത്തിൽ ഭാർഗ്ഗവാസ്ത്രം ആ അമേയാത്മാവ് പ്രയോഗിച്ചു. അപ്പോൾ, ആയിരവും , പതിനായിരവും , ലക്ഷവും , കോടിയും ബാണങ്ങൾ ആ മഹാസ്ത്രത്തിൽ നിന്നും പുറപ്പെടുവാൻ തുടങ്ങി. മയിൽകങ്കച്ചിറകു വിരിച്ചതായ ജ്വലിക്കുന്ന ആ ബാണങ്ങൾ ഏറ്റു പാണ്ഡവസൈന്യം അറ്റുവീഴാൻ തുടങ്ങി. പാണ്ഡവസൈന്യം ഹാ ഹാ എന്ന് നിലവിളിക്കാൻ തുടങ്ങി .ബലവാനായ കർണ്ണൻ ഭാർഗ്ഗവാസ്ത്രം കൊണ്ട് ശത്രുസൈന്യങ്ങളെ വല്ലാതെ പീഡിപ്പിക്കാൻ തുടങ്ങി .ഭാർഗ്ഗവാസ്ത്രമേറ്റ് എണ്ണിയാലൊടുങ്ങാത്ത അസംഖ്യം ആനകളും, കുതിരകളും , കാലാളുകളും , രഥങ്ങളും , രഥികളും നശിച്ചു. അസ്ത്രമേറ്റ് പാണ്ഡവസൈന്യം അങ്ങുമിങ്ങും പേടിച്ചോടാൻ തുടങ്ങി. യമപുരിയിൽ കഷ്ടപ്പാടുകൾ അനുഭവിക്കുന്ന ആത്മാക്കൾ പ്രേതാരാജാവിനെ കണ്ടു പേടിച്ചു നിലവിളിക്കുന്നതുപോലെ പാണ്ഡവസൈന്യം നിലവിളിച്ചു .പാണ്ഡവപ്പട മുടിഞ്ഞു. കൃഷ്ണന്റെയും അർജ്ജുനന്റെയും നാമങ്ങൾ വിളിച്ചു പാഞ്ചാലൻമാരും, പാണ്ഡവസൈനികരും നിലവിളിച്ചു. കൃഷ്ണാർജ്ജുനന്മാർ നോക്കിനിൽക്കേ അവർ ഭയന്നോടി.
പശ്യ കൃഷ്ണ മഹാബാഹോ ഭാർഗ്ഗവാസ്ത്രസ്യ വിക്രമം നൈതദസത്രം ഹി സമരേ ശക്യം ഹന്തും കഥഞ്ചന(46) സൂതപുത്രം ച സംരബ്ധം പശ്യ കൃഷ്ണ മഹാരണേ അന്തകപ്രതിമം വീര്യേ കുർവാണാം കർമ്മ ദാരുണം(47) സുതീക്ഷ്ണം ചോദയസ്ത്രാശ്വാൻ പ്രേഷ തേ മാം മുഹുർമുഹുഃ ന ച പശ്യാമി സമരേ കർണ്ണം പ്രതി പലായിതുമം(48) ജീവൻ പ്രാപ്നോതി പൂരുഷഃ സംഘ്യേ ജയപരാജയൈ ജിതസ്യ തു ഹൃഷീകേശ വധ ഏവ കുതോ ജയ(49) BORI Critical Edition Mahabharatha-പ്രകാരം, കർണ്ണപർവ്വം ,അദ്ധ്യായം 45 , ശ്ളോകങ്ങൾ 46 ,47 ,48 ,49
(ഭാഷാ അർത്ഥം) കൃഷ്ണാ മഹാബാഹോ അങ്ങ് നോക്കൂ. ഭാർഗ്ഗവാസ്ത്രത്തിന്റെ വിക്രമം. ഈ അസ്ത്രത്തെ ഹനിക്കുവാൻ പോരിൽ മറ്റൊരു ദിവ്യാസ്ത്രത്തിനും കഴിയുകയില്ല. (നൈതദസത്രം ഹി സമരേ ശക്യം ഹന്തും കഥഞ്ചന). മഹായുദ്ധത്തിൽ എന്തിനും തയ്യാറെടുത്തു നിൽക്കുന്ന സൂതപുത്രനെ നോക്കൂ കൃഷ്ണാ. ദാരുണമായ കർമ്മം ചെയ്യുന്ന ഇവൻ കാലന് തുല്യനാണ്. വേഗത്തിൽ അശ്വങ്ങളെ വിട്ടാലും. അതാ അവൻ വീണ്ടും വീണ്ടും എന്നെ നോക്കുന്നു. ഈ യുദ്ധത്തിൽ കർണ്ണനെ വിട്ടു പോരാൻ എനിക്ക് പറ്റുകയില്ല. ജീവിക്കുന്ന പുരുഷൻ യുദ്ധത്തിൽ വിജയമോ പരാജയമോ പ്രാപിച്ചേക്കാം. ജയിച്ചാലും ഇനി വധിക്കപ്പെട്ടാലും അതും ജയമല്ലേ കൃഷ്ണാ ?.
ഇതിൽ നിന്നും ഭാർഗ്ഗവസ്ത്രത്തിന് എതിരില്ലെന്നു വ്യക്തമാണ്. ഇനി ഭഗവാൻ കൃഷ്ണന്റെ തുടർന്നുള്ള നടപടികളെ നോക്കാം
അർജ്ജുനൻ ഇപ്രകാരം പറഞ്ഞപ്പോൾ ബുദ്ധിമാനായ കൃഷ്ണൻ കാലത്തിനു യോജിച്ച രീതിയിൽ ഇങ്ങനെ പറഞ്ഞു. അർജ്ജുനാ, കർണ്ണൻ ധർമ്മരാജാവിനെ വല്ലാതെ മുറിപ്പെടുത്തി വിട്ടുണ്ട്. അദ്ദേഹത്തെ ചെന്നുകണ്ടു ആശ്വസിപ്പിച്ചതിനു ശേഷം ഉടനെ വന്നു കർണ്ണനെ വധിക്കാം .ഭാർഗ്ഗവാസ്ത്രത്തിന്റെ പ്രതാപത്തിൽ നിൽക്കുന്ന കർണ്ണനിൽ നിന്നും അർജ്ജുനനെ രക്ഷിക്കാനും, അമിതവ്യായാമം കൊണ്ട് കർണ്ണനു തളർച്ച വരുത്താനും , അർജ്ജുനനു കുറച്ചുനേരം വിശ്രമം നൽകാനുമാണ് ഭഗവാൻ ഇങ്ങനെ പറഞ്ഞത്. യുധിഷ്ഠിരനെ കണ്ട് ആശ്വസിപ്പിച്ചതിനു ശേഷം അർജ്ജുനൻ തിരികെയെത്തുമ്പോൾ കർണ്ണന്റെ ഭാർഗ്ഗവാസ്ത്രം അടങ്ങിയിരുന്നു.
=കർണ്ണന്റെ രണ്ടാമത്തെ അസ്ത്രപ്രയോഗം= കർണനുമായുള്ള യുദ്ധത്തിൽ അർജ്ജുനൻ ആദ്യമായി ആഗ്നേയാസ്ത്രം പ്രയോഗിച്ചു. കർണ്ണൻ അതിനെതിരായി വരുണാസ്ത്രം പ്രയോഗിച്ച് തീയണച്ചു. തുടർന്ന് അർജ്ജുനൻ വായവ്യാസ്ത്രത്തിന്റെ പ്രയോഗത്താൽ മേഘമാലകളെ അകറ്റിക്കളഞ്ഞു. തുടർന്ന് വളരെ ശക്തികൂടിയ മഹേന്ദ്രാസ്ത്രം എടുത്തു കർണ്ണനും കൗരവപ്പടയ്ക്കും എതിരായി പ്രയോഗിച്ചു. ആ അസ്ത്രം വളരെ ശക്തിയേറിയതായിരുന്നു. ഇന്ദ്രൻ നൽകിയ ആ അസ്ത്രം കൗരവപ്പടയെ ചുട്ടു പൊടിച്ചു. വളരെയേറെ വിചിത്രമായ അസ്ത്രങ്ങൾ മഹേന്ദ്രാസ്ത്രത്തിൽ നിന്നുമുയർന്നു. കർണ്ണനും ചില അസ്ത്രങ്ങളേറ്റു.
തുടർന്ന് കർണ്ണൻ ഭാർഗ്ഗവാസ്ത്രം പ്രയോഗിച്ചു. അത് മഹേന്ദ്രാസ്ത്രത്തേക്കാൾ പ്രബലമായിരുന്നു. ഭാർഗ്ഗവാസ്ത്രം മഹേന്ദ്രാസ്ത്രത്തെ അടക്കുകയും തീക്ഷ്ണമായ അസ്ത്രങ്ങൾ അതിൽ നിന്നും ഉയരുകയും ചെയ്തു. അർജ്ജുനന്റെ അസ്ത്രങ്ങളെയെല്ലാം കർണ്ണൻ കൂട്ടത്തോടെ നുറുക്കി വിട്ടു. ഭാർഗ്ഗവാസ്ത്രത്തിന്റെ ശക്തിയാൽ എതിർപക്ഷത്തു വലുതായ നാശനഷ്ടങ്ങളും വരുത്തി. അർജ്ജുനനു ചുറ്റും നിന്നിരുന്ന സോമകൻമാരും, അംഗരക്ഷകന്മാരുമെല്ലാം കൂട്ടത്തോടെ ചത്തൊടുങ്ങി. ഇതുകണ്ട കൗരവസൈന്യം, കർണ്ണൻ ജയിച്ചു, കർണ്ണൻ ജയിച്ചു എന്ന് ആർത്തു വിളിച്ചു.
ഫക്കീർ കലാപം
1776-ലാണ് ഫക്കീർ കലാപം (1776-1777) ആരംഭിച്ചത്. സന്യാസിമാരെ പോലെ ഭിക്ഷാടനം ജീവിത മാർഗമായി മാറ്റിയിരുന്ന ബംഗാളിലെ മറ്റൊരു വിഭാഗമാണ് ഫക്കീർമാർ. ഇവർ മുസ്ലിംങ്ങളായിരുന്നു. ഇവരിൽ ഭൂരിഭാഗവും കുടിയൊഴിപ്പിക്കപ്പെട്ട കർഷകരായിരുന്നു. 5000 മുതൽ 7000 വരെയുള്ള വലിയ സംഘങ്ങളായി ഇവർ ബംഗാളിലും, ബീഹാറിലുമായി നാടോടി ജീവിതം നയിച്ചു പോന്നു. മജ്നു ഷാ ആയിരുന്നു അവരുടെ നേതാവ്. ബ്രിട്ടീഷുകാർക്ക് എതിരെ പോരാടിയിരുന്ന കർഷകരുമായും, പ്രഭുക്കന്മാരുമായും ഫക്കീർമാർമാർക്ക് അടുത്ത ബന്ധമുണ്ടായിരുന്നു. ബ്രിട്ടീഷ് ഭരണം വഴിയാധാരം ആക്കിയ ഈ ജന വിഭാഗങ്ങളുടെ അവസ്ഥ അവരെ വല്ലാതെ സ്വാധീനിച്ചു. ജോലി നഷ്ടപ്പെട്ട സൈനികർ, പത്താന്മാർ, രജപുത്രന്മാർ എന്നിവരുടെ പിന്തുണയും ഇവർക്ക് ലഭിച്ചു. ഗറില്ലാ മാതൃകയിലാണ് ഫക്കീർമാർ ആക്രമണങ്ങൾ സംഘടിപ്പിച്ചത്. സമ്പന്നരായ ജന്മിമാരുടെ കലവറകളിൽ നിന്നും അവർ ധാന്യങ്ങൾ കവർച്ച ചെയ്തു. ഗവൺമെൻറ്റ് ഉദ്യോഗസ്ഥന്മാരേയും അവർ വെറുതെ വിട്ടില്ല. ഫക്കീർ കലാപത്തിൽ ഹിന്ദുക്കളും പങ്കെടുത്തിരുന്നു. കലാപത്തിന് നേതൃത്വം നൽകിയ ഭവാനിപഥക്, ദേവി ചൗധരണി എന്നിവർ ഹിന്ദുക്കളായിരുന്നു. പലയിടത്തും ഫക്കീർമാരും, സന്യാസിമാരും ഒത്തൊരുമിച്ചാണ് പോരാടിയത്. കമ്പനി സൈന്യം വൻ സായുധ ശക്തി ഉപയോഗിച്ച് ഫക്കീർ കലാപം അടിച്ചമർത്തി എങ്കിലും ബ്രിട്ടീഷ് ഭരണത്തിന് പലപ്പോഴും അവർ ഭീഷണി ഉയർത്തിക്കൊണ്ടിരുന്നു.
അവലംബം
വർഗ്ഗം:കലാപങ്ങൾ വർഗ്ഗം:1776
ഇസബെൽ ഗാട്ടി ഡി ഗാമണ്ട്
ബെൽജിയൻ വിദ്യാഭ്യാസ വിദഗ്ദ്ധയും ഫെമിനിസ്റ്റും രാഷ്ട്രീയക്കാരിയുമായിരുന്നു ഇസബെൽ ലോറെ ഗാട്ടി ഡി ഗാമണ്ട് (ജീവിതകാലം: 28 ജൂലൈ 1839 - 11 ഒക്ടോബർ 1905).
ജീവിതം
ഇറ്റാലിയൻ കലാകാരനായിരുന്ന ജിയോവന്നി ഗട്ടി, ബ്രസ്സൽസിലെ ഫെമിനിസ്റ്റ് എഴുത്തുകാരി സോ ഡി ഗാമണ്ട് എന്നിവരുടെ നാല് പെൺമക്കളിൽ രണ്ടാമത്തെ കുട്ടിയായി ഇസബെൽ ഗാട്ടി ജനിച്ചു. പാരീസിൽ ജനിച്ച അവർ കുടുംബത്തോടൊപ്പം അഞ്ചുവയസ്സുള്ളപ്പോൾ ബ്രസ്സൽസിലേക്ക് താമസം മാറ്റി. കോട്ടോക്സിലെ ഉട്ടോപ്യൻ സോഷ്യലിസ്റ്റ് ചാൾസ് ഫൂറിയറുടെ രചനകളിൽ നിന്ന് പ്രചോദനം ഉൾക്കൊണ്ട് ഒരു ഉട്ടോപ്യൻ സമൂഹത്തിനായി രൂപകൽപ്പന ചെയ്ത ഒരു തരം കെട്ടിടമായ ഫലാൻ‌സ്റ്റെർ പരാജയപ്പെട്ടതോടെ അവരുടെ ധനം നഷ്ടപ്പെട്ടു.
പെൺകുട്ടികളുടെ സ്കൂളുകളിലെ ഇൻസ്പെക്ടറായിരുന്ന അവരുടെ അമ്മ 1854-ൽ മരിച്ചു. കുടുംബത്തിന്റെ ദാരിദ്ര്യം ഇസബെല്ലെയെ തൊഴിൽ തേടാൻ നിർബന്ധിച്ചു. പോളണ്ടിൽ ഒരു പോളിഷ് കുലീന കുടുംബത്തോടൊപ്പം ഗൃഹാദ്ധ്യാപികയായി ജോലി ചെയ്തു. ഈ സമയത്താണ് അവർ സ്വയംപഠനത്തിന് വിധേയയായത്. പുരാതന ഗ്രീക്ക്, ലാറ്റിൻ, തത്ത്വചിന്ത എന്നിവ അവർ സ്വയം പഠിച്ചു.
പ്ലാന്റ് ഹോപ്പർ
ഹെമിപ്റ്റെറയ്ക്കുള്ളിലുള്ളതും ഫൾഗോമോർഫ (Fulgoromorpha) എന്ന ഇൻഫ്രാഓർഡറിലുള്ളതുമായ ഇൻസെക്റ്റുകളെയാണ് പ്ലാന്റ്‌ഹോപ്പറുകൾ എന്നുവിളിക്കുന്നത്. ഇലയോടുള്ള സാമ്യത കാരണമാണ് ഇവയ്ക്ക് ഈ പേരുലഭിച്ചത്. ഒരു ചെടിയിൽ നിന്ന് മറ്റൊന്നിലേയ്ക്ക് ഇവ പുൽ‌ച്ചാടികളെപ്പോലെ ചാടിപ്പോകാറുണ്ട്. എങ്കിലും ഇവ സാധാരണഗതിയിൽ ശ്രദ്ധ പിടിച്ചുപറ്റാത്ത രീതിയിൽ വളരെ പതുക്കെയാണ് സഞ്ചരിക്കുന്നത്. ലോകമാസകലം കാണപ്പെടുന്ന ഇവ സസ്യാഹാരികളാ‌ണെങ്കിലും ചുരുക്കം ചില തര‌ങ്ങളെയേ കീടങ്ങളായി കണക്കാക്കാറുള്ളൂ. ഫൾഗോറോയ്ഡിയ (Fulgoroidea) എന്ന ഒരു സൂപ്പർഫാമിലി മാത്രമേ ഈ ഇൻഫ്രാ ഓർഡറിലുള്ളൂ.
മറ്റു "ഹോമോപ്റ്റെറകളിൽ (Homoptera)" നിന്നും ഇവയ്ക്ക് രണ്ട് വ്യത്യാസമാണുള്ളത്. മുൻ ചിറകിലെ ("Y"-ആകൃതിയിലുള്ള) ഏനൽ സിരയും കട്ടിയുള്ളതും മൂന്ന് ഭാഗങ്ങളായുള്ളതുമായ ആന്റിനയും. ആന്റിനയുടെ അണ്ഡാകൃതിയിലുള്ള രണ്ടാം ഭാഗത്തിൽ ഒരു ഫിലമെന്റ് രൂപത്തിലുള്ള അരിസ്റ്റ കാണപ്പെടും.
ഫൾഗോറിഡുകളുടെ നിംഫുകൾ വയറിലുള്ള പ്രത്യേക ഗ്രന്ഥികളിൽ നിന്ന് മെഴുക് ഉത്പാദിപ്പിക്കും. ഇത് വെള്ളത്തെ അകറ്റിനിർത്തുകയും പ്രാണിയെ മറയ്ക്കാൻ സഹായിക്കുകയും ചെയ്യും. പല കുടുംബങ്ങളിലെയും പ്രായപൂർത്തിയായ പെൺ പ്രാണികളും മെഴുക് ഉത്പാദിപ്പിക്കും. ഇത് മുട്ടകളെ സംരക്ഷിക്കാനാണ് ഉപയോഗിക്കുന്നത്.
പ്ലാന്റ്‌ഹോപ്പറുകൾ സാധാരണഗതിയിൽ സസ്യരോഗങ്ങളുടെ വാഹകരായി വർത്തിക്കാറുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ഷഡ്‌പദങ്ങൾ
ഖോവ്സ്ഗോൾ തടാകം
മംഗോളിയയിലെ ഏറ്റവും വലിയ ശുദ്ധജല തടാകമാണ് ഖോവ്സ്ഗോൾ തടാകം. മംഗോളിയയുടെ വടക്കൻ അതിർത്തിയോട് ചേർന്നാണ് ഇത് സ്ഥിതിചെയ്യുന്നത്, ബൈക്കൽ തടാകത്തിന്റെ തെക്കേ അറ്റത്ത് നിന്ന് ഏകദേശം 200 കിലോമീറ്റർ (124 മൈൽ) പടിഞ്ഞാറ്. ആ രണ്ട് "സഹോദരി തടാകങ്ങളുടെ" "ഇളയ സഹോദരി" എന്നാണ് ഇതിന് വിളിപ്പേര്.
തടാകത്തിന്റെ പേര് ഇംഗ്ലീഷ് ഗ്രന്ഥങ്ങളിൽ Hovsgol, Khövsgöl, അല്ലെങ്കിൽ Huvsgul എന്നും എഴുതിയിട്ടുണ്ട്. ഇതിനെ മംഗോളിയൻ ഭാഷയിൽ Хөвсгөл нуур Hövsgöl núr എന്ന് വിളിക്കുന്നു, കൂടാതെ Хөвсгөл dalai Hövsgöl dalai ("Ocean Khövsgöl" ("Ocean Khövsgöl ") അല്ലെങ്കിൽ Дай
ഭൂമിശാസ്ത്രം
മംഗോളിയയുടെ വടക്കുപടിഞ്ഞാറായി റഷ്യൻ അതിർത്തിക്കടുത്തായി കിഴക്കൻ സയാൻ പർവതനിരകളുടെ അടിവാരത്തിലാണ് ഖുവ്സ്ഗുൽ തടാകം സ്ഥിതി ചെയ്യുന്നത്. ഇത് സമുദ്രനിരപ്പിൽ നിന്ന് 1645 m ഉയരവും 136 km നീളവും 262 m ആഴവുമാണ്. ഏഷ്യയിലെ ഏറ്റവും വലിയ രണ്ടാമത്തെ ശുദ്ധജല തടാകമാണിത്, മംഗോളിയയിലെ ശുദ്ധജലത്തിന്റെ ഏകദേശം 70% ഉം ലോകത്തിലെ ശുദ്ധജലത്തിന്റെ 0.4% ഉം ഉൾക്കൊള്ളുന്നു. തടാകത്തിന്റെ തെക്കേ അറ്റത്താണ് ഹത്ഗൽ പട്ടണം സ്ഥിതി ചെയ്യുന്നത്.
ഖുവ്സ്ഗുൽ തടാകത്തിന്റെ നീർത്തടങ്ങൾ താരതമ്യേന ചെറുതാണ്, ഇതിന് ചെറിയ പോഷകനദികൾ മാത്രമേയുള്ളൂ. തെക്കേ അറ്റത്ത് നിന്ന് എജിയിൻ ഗോൽ ഈ തടാകത്തിലെ വെള്ളത്തെ സെലംഗ നദിയുമായി ബന്ധിപ്പിക്കുകയും ഒടുവിൽ ബൈക്കൽ തടാകത്തിലേക്ക് ഒഴുകുകയും ചെയ്യുന്നു. രണ്ട് തടാകങ്ങൾക്കിടയിൽ, അതിലെ ജലം 1000 km ത്തിലധികം സഞ്ചരിക്കുന്നു, 1169 m വീഴുന്നു, എന്നിരുന്നാലും കാഴ്ചയുടെ രേഖയുടെ ദൂരം ഏകദേശം 200 km മാത്രമാണ്. വടക്കൻ മംഗോളിയയിലെ അതിന്റെ സ്ഥാനം ഗ്രേറ്റ് സൈബീരിയൻ ടൈഗ വനത്തിന്റെ തെക്കൻ അതിർത്തിയുടെ ഒരു ഭാഗമാണ്, സൈബീരിയൻ ലാർച്ച് ( ലാരിക്സ് സിബിറിക്ക ) ആണ് ഈ പ്രദേശത്തെ പ്രധാന വൃക്ഷം. ലഘുചിത്രം| തടാകത്തിന്റെ തെക്കേ അറ്റം 2017 ൽ ISS ൽ നിന്ന് കാണുന്നത്. ഇടത്ത്‌|ലഘുചിത്രം| തടാകത്തിൽ മംഗോളിയൻ ആറാട്ടുകൾ തടാകം നിരവധി മലനിരകളാൽ ചുറ്റപ്പെട്ടിരിക്കുന്നു. ഏറ്റവും ഉയരമുള്ള പർവ്വതം ബുറെൻഖാൻ / മോൻഖ് സരിദാഗ് (3,492 മീറ്റർ (11,457 അടി)) ആണ്, അതിന്റെ കൊടുമുടി, തടാകത്തിന്റെ വടക്ക്, കൃത്യമായി റഷ്യൻ-മംഗോളിയൻ അതിർത്തിയിലാണ്. മഞ്ഞുകാലത്ത് തടാകം പൂർണ്ണമായും മരവിക്കുന്നു, ഭാരമേറിയ ട്രക്കുകൾ കൊണ്ടുപോകാൻ തക്കവണ്ണം ഐസ് കവർ ശക്തമാണ്; അതിന്റെ ഉപരിതലത്തിലുള്ള ഗതാഗത റൂട്ടുകൾ സാധാരണ റോഡുകളിലേക്കുള്ള കുറുക്കുവഴികൾ ആയി ഉപയോഗിക്കുന്നു. എന്നിരുന്നാലും,, എണ്ണ ചോർച്ചയിൽ നിന്നും ഐസ് ഭേദിച്ച് വെള്ളത്തിൽ വീഴുന്ന ട്രക്കുകളിൽ നിന്നും തടാകത്തിന്റെ മലിനീകരണം തടയാൻ ഈ സമ്പ്രദായം ഇപ്പോൾ നിരോധിച്ചിരിക്കുന്നു. വർഷങ്ങളായി 30-40 വാഹനങ്ങൾ മഞ്ഞുപാളികൾ തകർത്ത് തടാകത്തിലേക്ക് വീണിട്ടുണ്ടെന്ന് കണക്കാക്കപ്പെടുന്നു.
തടാകത്തിന്റെ മധ്യഭാഗത്ത് ഏകദേശം ദീർഘവൃത്താകൃതിയിലുള്ള ഒരു ദ്വീപ് ഉണ്ട്, വുഡൻ ബോയ് ഐലൻഡ് എന്ന് പേരിട്ടിരിക്കുന്നു, 3 കി.മീ കിഴക്ക്-പടിഞ്ഞാറ്, 2 കി.മീ വടക്ക്-തെക്ക്. തടാകത്തിന്റെ കിഴക്കൻ തീരത്ത് നിന്ന് ഏകദേശം 11 കിലോമീറ്റർ അകലെയും ഹട്ഗൽ പട്ടണത്തിൽ നിന്ന് 50 കിലോമീറ്റർ വടക്കുമായാണ് ഇത് സ്ഥിതിചെയ്യുന്നത്l.
പാരിസ്ഥിതിക പ്രാധാന്യം
യെല്ലോസ്റ്റോണിനേക്കാൾ വലുതും സെൻട്രൽ ഏഷ്യൻ സ്റ്റെപ്പിനും സൈബീരിയൻ ടൈഗയ്ക്കും ഇടയിലുള്ള ഒരു സംക്രമണ മേഖലയായി കർശനമായി സംരക്ഷിച്ചിരിക്കുന്നതുമായ ദേശീയോദ്യാനമാണ് തടാക പ്രദേശം. ഹോവ്‌സ്‌ഗോളിന്റെ സംരക്ഷിത പദവി ഉണ്ടായിരുന്നിട്ടും, അനധികൃത മീൻപിടിത്തം സാധാരണമാണ്, കൂടാതെ ഗിൽ നെറ്റ് ഉപയോഗിച്ചുള്ള വാണിജ്യ മത്സ്യബന്ധനത്തിനെതിരായ നിരോധനങ്ങൾ വളരെ അപൂർവമായി മാത്രമേ നടപ്പിലാക്കൂ. മിക്ക തടാകങ്ങളും ഉപ്പുരസമുള്ള വരണ്ട സാഹചര്യങ്ങളാൽ ബുദ്ധിമുട്ടുന്ന ഒരു രാജ്യത്ത് പരമ്പരാഗതമായി തടാകം പവിത്രമായി കണക്കാക്കപ്പെടുന്നു.
ഖോവ്സ്ഗോൾ (Khövsgöl) ലോംഗ് ടേം ഇക്കോളജിക്കൽ റിസർച്ച് സൈറ്റ് (LTERS) 1997-ൽ സ്ഥാപിതമായി, അതിനുശേഷം ഒരു വിപുലമായ ഗവേഷണ പരിപാടി ആരംഭിച്ചു. ഇപ്പോൾ ദീർഘകാല പഠന സൈറ്റുകളുടെ ഒരു അന്താരാഷ്ട്ര ശൃംഖലയുടെ ഭാഗമായി, Hövsgöl LTERS മംഗോളിയയുടെ ശാസ്ത്രീയവും പാരിസ്ഥിതികവുമായ അടിസ്ഥാന സൗകര്യങ്ങൾ പരിപോഷിപ്പിക്കുന്നതിനും കാലാവസ്ഥാ വ്യതിയാനത്തെക്കുറിച്ച് പഠിക്കുന്നതിനും തടാകവും അതിന്റെ നീർത്തടവും നേരിടുന്ന ചില പാരിസ്ഥിതിക വെല്ലുവിളികളോട് സുസ്ഥിര പ്രതികരണങ്ങൾ വികസിപ്പിക്കുന്നതിനുള്ള ഒരു ഘട്ടം നൽകുന്നു.
സമീപകാല പഠനങ്ങൾ തടാകത്തിൽ ഉയർന്ന തോതിലുള്ള പ്ലാസ്റ്റിക് മലിനീകരണം (ഉദാഹരണത്തിന് മൈക്രോപ്ലാസ്റ്റിക്സ് ) കണ്ടെത്തി, ചെറിയ ഗ്രാമീണ ജനവിഭാഗങ്ങൾ പോലും ലോകമെമ്പാടുമുള്ള ഉയർന്ന പ്ലാസ്റ്റിക് മലിനീകരണത്തിന് കാരണമാകുമെന്ന് കാണിക്കുന്നു.